**DAUGAVPILS UNIVERSITĀTES**

**STUDIJU KURSA APRAKSTS**

|  |  |
| --- | --- |
| Studiju kursa nosaukums | Modernisms latviešu trimdas literatūrā |
| Studiju kursa kods (DUIS) |  |
| Zinātnes nozare | Valodniecība un literatūrzinātne |
| Kursa līmenis | 6. |
| Kredītpunkti | 2 |
| ECTS kredītpunkti | 3 |
| Kopējais kontaktstundu skaits | 32 |
| Lekciju stundu skaits | 16 |
| Semināru stundu skaits | 16 |
| Praktisko darbu stundu skaits |  |
| Laboratorijas darbu stundu skaits |  |
| Studējošā patstāvīgā darba stundu skaits | 48 |
|  | |
| Kursa autors(-i) | |
| Dr. philol. doc. Ingrīda Kupšāne | |
| Kursa docētājs(-i) | |
| Dr. philol. doc. Ingrīda Kupšāne | |
| Priekšzināšanas | |
| Nav. | |
| Studiju kursa anotācija | |
| Studiju kursa mērķis – nostiprināt zināšanas un padziļināt izpratni par latviešu trimdas literatūru, fokusējoties uz modernisma paradigmu un tās reprezentācijas īpatnībām trimdinieku tekstos.  Kursa uzdevumi:  - sniegt zināšanas un veidot izpratni par nozīmīgāko modernisma pārstāvju radošās darbības specifiku;  - pilnveidot literāra teksta analīzes prasmi, skatot daiļdarbus autoru jaunrades un laikmeta tendenču kontekstā;  - pilnveidot studējošo instrumentālo, interpersonālo un sistēmisko kompetenci, patstāvīgi lietojot zināšanas praksē, diskutējot grupā, izvērtējot, salīdzinot un radoši izmantojot apgūtās analītiskās teksta interpretēšanas prasmes, patstāvīgi veicot pētniecisku darbību.  Kursa aprakstā piedāvātie obligātie informācijas avoti studiju procesā izmantojami fragmentāri pēc docētāja norādījuma. | |
| Studiju kursa kalendārais plāns | |
| Lekcijas 16 st., semināri 16 st., patstāvīgais darbs 48st.  Latviešu trimdas sabiedrība: ideoloģija un literātu paaudzes. Jaunās paaudzes ienākšana literatūrā. L 4  Modernisms latviešu trimdas prozā. L 6, S 6  Modernisms latviešu trimdas drāmā. L 2, S 2  Modernisms latviešu trimdas dzejā. L 4, S 4  Studējošo referātu prezentācijas. S 4 | |
| Studiju rezultāti | |
| |  | | --- | | ZINĀŠANAS | | 1. Demonstrē zināšanas par modernisma paradigmu, modernisma strāvojumiem raksturīgajām iezīmēm.  2. Pārzina nozīmīgāko modernisma pārstāvju daiļradi un raksturo autoru individuālā stila specifiku.  3. Izprot latviešu trimdas literatūras saikni ar Rietumu literatūras un kultūras procesu kontekstu. | | PRASMES | | 4. Demonstrē prasmi identificēt un argumentēti komentēt modernisma izpausmes literārā tekstā.  5. Prot produktīvi izmantot zinātniskās literatūras avotus, teksta analīzi iekonturējot korektā teorētiska ietvarā.  6. Prezentē patstāvīgi veikta pētnieciskā darba rezultātus, izmantojot modernās tehnoloģijas. | | KOMPETENCE | | 7. Pilnveido instrumentālo, interpersonālo un sistēmisko kompetenci, patstāvīgi lietojot zināšanas praksē, diskutējot grupā, izvērtējot, salīdzinot un radoši izmantojot apgūtās analītiskās teksta interpretēšanas prasmes, patstāvīgi veicot pētniecisku darbību. | | |
| Studējošo patstāvīgo darbu organizācijas un uzdevumu raksturojums | |
| Patstāvīgais darbs:  daiļdarbu lasīšana un analīze – 22 st.,  zinātniskās literatūras studēšana – 12 st.,  prezentāciju sagatavošana – 6 st.,  referāta rakstīšana – 8 st.. | |
| Prasības kredītpunktu iegūšanai | |
| Studējošie padziļināti studē nodarbībām piedāvāto materiālu, patstāvīgi iepazīstas ar teorētisko papildliteratūru un demonstrē patstāvīgā darba rezultātus seminārnodarbībās, starppārbaudījumos un gala pārbaudījumā.  Studiju kursa vērtējumu veido vidējā svērtā atzīme par starppārbaudījumiem (30%), aktīvu līdzdalību seminārnodarbībās (40%) un noslēguma pārbaudījumu (30%).  Studiju kursa apguves pārbaudes forma – ieskaite ar atzīmi.  Noslēguma pārbaudījumu studenti kārto tikai tad, ja ir nokārtoti visi starppārbaudījumi.  STUDIJU REZULTĀTU VĒRTĒŠANAS KRITĒRIJI  Studiju kursa apguve tā noslēgumā tiek vērtēta 10 ballu skalā saskaņā ar Latvijas Republikas normatīvajiem aktiem un atbilstoši "Nolikumam par studijām Daugavpils Universitātē" (apstiprināts DU Senāta sēdē 17.12.2018., protokols Nr. 15), vadoties pēc šādiem kritērijiem:iegūto zināšanu apjoms un kvalitāte, iegūtās prasmes un kompetences atbilstoši plānotajiem studiju rezultātiem.  STUDIJU REZULTĀTU VĒRTĒŠANA   |  |  |  |  |  |  |  |  | | --- | --- | --- | --- | --- | --- | --- | --- | | Pārbaudījumu veidi | Studiju rezultāti \* | | | | | | | | 1. | 2. | 3. | 4. | 5. | 6. | 7. | | 1. starppārbaudījums  (rakstveida pārspriedums) | + | + | + | + | + |  | + | | 2. starppārbaudījums  (recenziija) | + | + | + | + | + |  | + | | 3. starppārbaudījums  (referāts) | + | + | + | + | + | + | + | | Gala parbaudījums  (eksāmens) | + | + | + | + | + |  | + | | |
| Kursa saturs | |
| 1. Latviešu trimdas sabiedrība: ideoloģija un literātu paaudzes. Kontrasts starp vecākās paaudzes hermētismu un jaunās paaudzes atvērtību. V. Ruņges formulēties sindromi (Metuzāla sindroms, Leiputrijas sindroms, nacionālās maizes sindroms, paaudžu plaisas, kultūras sakaru sindroms, Oļiņietes sindroms, vālodzes sindroms, reģionalizēšanās sindroms) kā trimdas kultūras attīstību bremzējošie faktori. (L 2)  2. Trimdas rakstnieku jaunās paaudzes ienākšana literatūrā: dzejas krājums „Trīs autori”. Jaunās paaudzes rupori: „Jaunā Gaita”, „Ulubele” u.c. (L 2)  3. Autsaiders trimdas literatūrā Dzintars Sodums. Trimdas mītu dekonstrukcija Dz. Soduma prozā. Neglītā estētika Dz. Soduma dzejā. Dž. Džoisa „Ulisa tulkojums”. (L 2)  4. Eksistenciālisma filozofijas idejas G. Zariņa prozā. Romāns „Dvēseļu bojā eja” - trimdas sabiedrības portretējums; refleksija par rakstnieka radošo procesu; filozofisks romāns ar atziņām par eksistenciāliem jautājumiem (dzīves jēga, mērķis, izvēles brīvība, gadījuma loma). (L 2)  1. starppārbaudījums  Studējošie sagatavo un iesniedz rakstveida pārspriedumu 3 lpp. apjomā par tēmu „Eksistenciālisma filozofijas izpausmes G. Zariņa prozā.” Tiek analizēts viens teksts pēc izvēles.  5. Subjektivitāte, asociativitāte, apziņas plūsmas izmantojums, eksistenciāli jēgas mekējumi I. Šķipsnas prozā. (S 2)  6. Sašķeltās apziņas atveidojums R. Rīdzinieka romānā „Zelta motocikls”. (S 2)  7. Sirreālisma izpausmes B. Veisbergas prozā: romāns „Es, tavs maigais jērs”. (L 2)  8. Kurbada tēla aktualizācija trimdas prozā: J. Turbads, J. Rozītis. (S 2)  9. Modernās drāmas teorētiķis un praktiķis M. Zīverts. Ekspresionisma un sirreālisma izpausmes M. Zīverta kamerlugās. (L2)  2. starppārbaudījums  Recenzija (2 lpp.) par B. Rubess iestudēto teātra izrādi „Glābšanās no Trojas”.  10. B. Rubess formas meklējumi drāmā un teātrī. (S 2)  11. Sirreālisma izpausmes L. Tauna un G. Saliņa dzejā. (S 2)  12. Veltas Sniķeres filozofiskie uzskati un 'maģiskā' dzeja. (L 2)  13. Filozofs un dzejnieks Roberts Mūks. Austrumu un Rietumu kultūras sintēzes mēģinājumi filozofiskajos uzskatos un lirikā. (S 2)  14. Erotiskie motīvi B. Bičoles dzejā. Valodas spēles un jaunas tēlainības mekējumi. (L 2)  3. starppārbaudījums  Studējošie izstrādā un prezentē referātu par vienu modernistiskās literatūras pārstāvi. Prezentācijas laiks - 20 min.  15. Studējošo referātu prezentēšana un diskusija. (S 2)  16. Studējošo referātu prezentēšana un diskusija. (S 2) | |
| Obligāti izmantojamie informācijas avoti | |
| 1. Hausmanis V.  Latviešu drāma: 20 gadsimta otrā puse. Rīga: Zinātne, 2006.  2. Latviešu literatūras vēsture. 3. sējums. Rīga: Zvaigzne ABC, 2001.  3. Ezergaile I. Raksti. Sievišķais/vīrišķais un feminisms. Rīga: Zinātne, 2011.  4. Senkāne O. Modernistiskās prozas analīzes pamataspekti. Rēzekne: RA izdevniecība, 2004.  5. Tabūns B. Modernisma virzieni latviešu literatūrā. Rīga: Zinātne, 2003. | |
| Papildus informācijas avoti | |
| 1. Daukste-Silasproģe I. Gaidot laivu. Latviešu rakstnieki bēgļu ceļos Zviedrijā. Rīga: LVMI, 2019.  2. Daukste-Silasproģe I. Latviešu literārā dzīve un latviešu literatūra bēgļu gados Vācijā 1944–1950. Rīga: Zinātne, 2002.  3. Daukste-Silasproģe I. Latviešu literārā dzīve un literatūra ASV un Kanādā 1950–1965. Rīga: Valters un Rapa, 2007.  4. Daukste-Silasproģe I. Tāla zeme, tuvi ļaudis: latvieši Austrālijā: dzīve, literārais process, personības. Rīga: LU Literatūras, folkloras un mākslas institūts, 2014.  5. Dzintars Sodums. Post Scriptum. Rīga: Dienas Grāmata, 2019.  Eglāja-Kristsone E. Dzelzsgriezēji. Latvijas un Rietumu trimdas rakstnieku kontakti. Rīga: LU LFMI, 2016.  6. Gaisma un noslēpums. V. Sniķere. Sast. A. Rožkalne. Rīga: Pētergailis, 2010.  7. Hausmanis V. Mārtiņš Zīverts. Rīga: Zinātne, 2003.  8. Hausmanis V. Latviešu teātris ASV un Kanādā. Rīga: Zinātne, 2008.  9. Hausmanis V. Latviešu teātris Austrālijā. Rīga: Zinātne, 2010.  10. Lūse D. Latviešu trimdas proza. Rīga: Jumava, 2000. | |
| Periodika un citi informācijas avoti | |
| Gunars Saliņš (1924-2010). Menhetenas trubadūrs no Naudītes. Tiešsaistē: <https://www.gunarssalins.com/portraits>  Jaunā Gaita (žurnāls). Tiešsaistē: [jaunagaita.net](http://www.jaunagaita.net).  Konteksts (laikraksts)  Letonica (žurnāls)  Treji Vārti (žurnāls)  Nacionālā enciklopēdija [www.enciklopedija.lv](http://www.enciklopedija.lv)  Biedrības[„Ascendum](http://www.ascendum.lv/)” izdots kultūras un patstāvīgas domas interneta žurnāls www.satori.lv | |
| Piezīmes | |
| Studiju kurss adresēts akadēmiskās maģistra studiju programmas "Filoloģija un valodu prakses" studējošajiem. Studiju kurss tiek docēts un apgūts latviešu valodā. | |