**DAUGAVPILS UNIVERSITĀTES**

**STUDIJU KURSA APRAKSTS**

|  |  |
| --- | --- |
| Studiju kursa nosaukums | Mūsdienu angļu valodas lietojums: leksikoloģija un frazeoloģija |
| Studiju kursa kods (DUIS) |  |
| Zinātnes nozare | **Valodniecība** |
| Kursa līmenis | 6 |
| Kredītpunkti | 2 |
| ECTS kredītpunkti | 3 |
| Kopējais kontaktstundu skaits | 32 |
| Lekciju stundu skaits | - |
| Semināru stundu skaits | 16 |
| Praktisko darbu stundu skaits | 16 |
| Laboratorijas darbu stundu skaits | - |
| Studējošā patstāvīgā darba stundu skaits | 48 |
|  | |
| Kursa autors(-i) | |
| Mg. philol. lektore Solveiga Liepa,  Dr. philol. docente Ilze Oļehnoviča | |
| Kursa docētājs(-i) | |
| Mg. philol. lektore Solveiga Liepa, Dr. philol. docente Ilze Oļehnoviča | |
| Priekšzināšanas | |
| Ievads angļu valodniecībā  Starpdisciplinārie pētījumi angļu valodniecībā | |
| Studiju kursa anotācija | |
| Studiju kursa galvenais mērķis ir sniegt sistemātisku modernās angļu valodas vārdu krājuma aprakstu, kā arī uzlabot studējošo zināšanas par angļu valodas frazeoloģismu (idiomu) sistēmu, paplašināt studējošo leksikas krājumu un bagātināt viņu izteiksmes stilu (rakstu un mutiskā valoda).  Studiju kursa uzdevumi ir: iepazīstināt ar angļu valodas vārdu izcelsmes raksturīgākajām iezīmēm; aprakstīt vārdu morfoloģisko struktūru; sniegt informāciju par vissvarīgākajiem un galvenajiem vārddarināšanas veidiem un angļu valodas vārdu krājuma papildināšanas iespējām; izskaidrot angļu valodas vārdu nozīmes īpatnības, un vārdu attiecības vienam ar otru valodas sistēmā un runā; iepazīstināt studējošos ar frazeoloģijas zinātnes attīstību, analizēt frazeoloģismu klasifikācijas veidus, iemācīt atpazīt un lietot frazeoloģismus rakstītā un runātā diskursā, analizēt to izmantojumu diskursā - pamatlietojums, stilistiskais lietojums.  Kursa aprakstā piedāvātie obligātie informācijas avoti studiju procesā izmantojami fragmentāri pēc docētāja norādījuma. | |
| Studiju kursa kalendārais plāns | |
| . Vārds. Vārda jēdziens. Semasioloģija. Nozīme kā valodniecības jēdziens. Leksiskās nozīmes aspekti. S 2, P 2  2. Polisēmija. Homonīmija. Homonīmu klasifikācija. S 2, P 2  3. Semantiskās vārdu attiecības. Sinonīmi. Antonīmi. Hiponīmi un meronīmi. Vārdkopas. Metafora un metonīmija. S 2, P 2  4. Vārda struktūra. Morfēmas, to klasifikācija. Vārddarināšana. Afiksācija. Salikteņi un citi vārddarināšanas procesi. S 2, P 2  1. starppārbaudījums: rakstisks kontroldarbs par apgūtajām tēmām.  5. Frazeoloģijas zinātnes rašanās un attīstība. Mūsdienu frazeoloģijas zinātne: starpdisciplinārie pētījumi. S 2 6. Frazeoloģismu formālās un semantiskās pazīmes. S 2  7. Frazeoloģismu pamatforma un pamataina. Frazeoloģismu pamatainas analīze: nozīmes pārsemantizācija, motivācija, nekompozicionalitāte. P 2 8. Frazeoloģismu lietojums diskursā. Frazeoloģismu pamatlietojums: identifikācija, verifikācija un nozīmes interpretācija. S 2  9. Frazeoloģismu lietojums diskursā: stilistiskais lietojums, frazeoloģisma diskursa variāciju noteikšanas process. S 2  10. Frazeoloģismu kontekstlietojuma variāciju analīze: iespraudums, substitūcija, elipses veidi, šķeltlietojums, alūzija, frazeoloģiskās metaforas izvērsums, nozīmes divkārša aktualizācija. P 6  2. starppārbaudījums: rakstisks kontroldarbs par apgūtajām tēmām.  Gala pārbaudījums - kombinētais eksāmens.  S - seminārs  P - praktiskais darbs | |
| Studiju rezultāti | |
| Sekmīgi apgūstot studiju kursu, studējošie:  Zināšanas:\*  1 zina, izprot un pārvalda leksikoloģijas un frazeoloģijas terminoloģiju angļu valodā;  2. zina vārdu struktūru, izprot vārddarināšanas veidus;  3. izprot semantiskās attiecības angļu valodas vārdu krājumā un saskata atšķirības starp tām;  Prasmes:\*  4. vāc, apkopo un analizē lingvistisko materiālu atsevišķu teorētisko nostādņu pamatošanai;  5. prasmīgi un efektīvi izmanto digitālās tehnoloģijas zināšanu ieguvei, jauna satura radīšanai, tā koplietošanai un komunikācijai (e-vidē);  6. prezentē patstāvīgi veikto frazeoloģismu kontekstlietojuma piemēru atlases un analīzes rezultātus;  Kompetences:\*  7. demonstrē patstāvību, meklējot un izmantojot attiecīgo terminoloģiju; turpina attīstīt savas prasmes autentisku materiālu lasīšanā;  8. patstāvīgi padziļina savu profesionālo kompetenci, aktīvi iesaistās diskusijās, pāru un grupu darbos apzinot aktuālās tendences leksikoloģijas un frazeoloģijas zinātnēs un analizējot leksikas un frazeoloģismu kontekstlietojuma piemērus. | |
| Studējošo patstāvīgo darbu organizācijas un uzdevumu raksturojums | |
| Studējošo patstāvīgais darbs (48 akad. st.): studējošie patstāvīgi gatavojas seminārnodarbībām un praktiskajiem darbiem (skat. Semināru un praktisko darbu tēmas un obligāti izmantojamo un papildus izmantojamo informācijas avotu sarakstu), pildot docētāja uzdotos mājasdarbus (lasa teorētisko literatūru, analizē un interpretē leksikas un frazeoloģismu lietojuma veidus (variācijas) un principus), meklē, atlasa, apkopo un analizē atlasītos datus Lielbritānijas un ASV laikrakstos, daiļliteratūrā, mediju tekstos, utt. | |
| Prasības kredītpunktu iegūšanai | |
| Studiju kursa gala vērtējums (eksāmens) veidojas, summējot starpārbaudījumu rezultātus.  Eksāmena vērtējums var tikt saņemts, ja ir izpildīti visi minētie nosacījumi un studējošais ir piedalījies 90% seminārnodarbībās un sekmīgi izpildījis un iesniedzis visus patstāvīgos darbus.  STARPPĀRBAUDĪJUMI:  (starpārbaudījuma uzdevumi tiek izstrādāti un vērtēti pēc docētāja noteiktajiem kritērijiem)  1. starppārbaudījums: rakstisks kontroldarbs par apgūtajām tēmām leksikoloģijā. - 30 %  2. starppārbaudījums: rakstisks kontroldarbs par apgūtajām tēmām frazeoloģijā. - 30%  3. patstāvīgais darbs: docētāja uzdoto uzdevumu, lingvistiskā materiāla apkopošana, analīzes izpilde un augšupielāde e-vidē. - 20%  Gala pārbaudījums - kombinētais eksāmens. - 20%  STUDIJU REZULTĀTU VĒRTĒŠANAS KRITĒRIJI  Studiju kursa apguve tā noslēgumā tiek vērtēta 10 ballu skalā saskaņā ar Latvijas Republikas normatīvajiem aktiem un atbilstoši "Nolikumam par studijām Daugavpils Universitātē" (apstiprināts DU Senāta sēdē 17.12.2018., protokols Nr. 15), vadoties pēc šādiem kritērijiem: iegūto zināšanu apjoms un kvalitāte, iegūtās prasmes un kompetences atbilstoši plānotajiem studiju rezultātiem.  STUDIJU REZULTĀTU VĒRTĒŠANA   |  |  |  |  |  |  |  |  |  | | --- | --- | --- | --- | --- | --- | --- | --- | --- | | Pārbaudījuma veidi | Studiju rezultāti\* | | | | | | | | | 1 | 2 | 3 | 4 | 5 | 6 | 7 | 8 | | 1. starppārbaudījums | + | + | + |  |  |  | + | + | | 2. starppārbaudījums | + |  | + |  |  |  | + | + | | 3. patstāvīgais darbs | + | + | + | + | + | + | + | + | | 4. noslēguma pārbaudījums - eksāmens | + | + | + | + | + | + | + | + | | |
| Kursa saturs | |
| 1. Ievads studiju kursā: Leksikoloģijas definīcija. Leksikoloģijas pētījuma objekts. Leksikoloģijas saikne ar citām valodniecības nozarēm. Mūsdienu angļu valodas leksikoloģija. Vārds. Vārda jēdziens. Semasioloģija: Nozīme kā valodniecības jēdziens. Nozīmes veidi (gramatiskā, leksiskā, vārdšķiras nozīme). Leksiskās nozīmes aspekti (denotācija, konotācija, pragmatiskais aspekts). S 2, P 2  Studējošo patstāvīgais darbs (Pd 6): jautājumi un praktiskie uzdevumi par apgūstamo tēmu.  2. Polisēmija. Homonīmija. Homonīmu klasifikācija. S 2, P 2  Studējošo patstāvīgais darbs (Pd 6): jautājumi un praktiskie uzdevumi par apgūstamo tēmu.  3. Semantiskās vārdu attiecības, to veidi. Vārdu semantiskā klasifikācija: sinonīmija un antonīmija, to klasifikācija; hiponīmija un meronīmija; vārdkopu veidošana. Metafora un metonīmija. Metaforas un metonīmijas mijiedarbība. Konceptuālā metafora, vizuālā metafora, multimodālā metafora. S 2, P 2  Studējošo patstāvīgais darbs (Pd 6): jautājumi un praktiskie uzdevumi par apgūstamo tēmu.  4. Vārda struktūra. Morfēmas, to klasifikācija. Nozīmju veidi morfēmās. Morfēmiskie vārdu veidi. Morfēmu analīze.Vārddarināšana. Dažādi vārddarināšanas veidi. Fleksija un derivācija. Afiksācija: priedēkļi un piedēkļi (klasifikācija). Produktīvie un neproduktīvie afiksi. Salikteņi un citi vārddarināšanas procesi. S 2, P 2  Studējošo patstāvīgais darbs (Pd 6): jautājumi un praktiskie uzdevumi par apgūstamo tēmu.  1. starppārbaudījums: rakstisks kontroldarbs par apgūtajām tēmām  5. Frazeoloģijas zinātnes rašanās un attīstība: frazeoloģija kā leksikoloģijas sastāvdaļa, frazeoloģijas aizsākumi (Š. Balī "Stilistika": frazeoloģismu un brīvu vārdu savienojumu atšķirības, ārējās un iekšējās frazeoloģismu pazīmes; frazeoloģijas attīstība padomju, Eiropas un ASV valodnieku darbos).  Mūsdienu frazeoloģijas zinātne: starpdisciplinārie pētījumi: dažādas pieejas frazeoloģismu pētīšanā - leksikogrāfija, frazeostilistika, frazeoloģismu uztveres pētījumi psiholingvistikā, frazeoloģismu izpēte ar kognitīvās valodniecības pieeju. S 2  Studējošo patstāvīgais darbs (Pd 3): starpdisciplināra frazeoloģismu pētījuma pārskats (e-vidē).  6. Frazeoloģismu formālās pazīmes: kompozicionālais sastāvs, dalāmība, stabilitāte, variabilitāte, fleksibilitāte. S 2  Studējošo patstāvīgais darbs (Pd 3): frazeoloģismu formālo pazīmju apkopojums, sniedzot un analizējot savus frazeoloģismu piemērus.  7. Frazeoloģismu pamatforma un pamataina. Frazeoloģismu pamatformas īpašības: idiomātiskās nozīmes veidi (metafora, metonīmija, hiperbola, litota, oksimorons, alūzija, eifēmisms, parafrāze, antonomāzija, antitēze, ironija, utt.); fonētiskās pazīmes (aliterācija, asonanse, onomatopija, prosodija); leksiskās pazīmes (atkārtojums, arhaiski komponenti, vārddarināšanas elementi); gramatiskās pazīmes (paralēlisms, izsaukums, retorisks jautājums); reģistrs (formāls, neformāls, slengs, tabu).  Frazeoloģismu pamatainas analīze: frazeoloģismu ar daļēju un pilnīgu pārsemantizāciju pamatainas analīze, sasaistot ar to daļēju kompozicionalitāti vai nekompozicionalitāti. Frazeoloģismu tēlu analīze. Frazeoloģismu etimoloģija. P 2  Studējošo patstāvīgais darbs (Pd 3): frazeoloģismu pamatformas pazīmes - termini un to skaidrojums (e-vidē).  8. Frazeoloģismu lietojums diskursā. Frazeoloģismu pamatlietojums: frazeoloģismu identifikācija, verifikācija un nozīmes interpretācija, konteksta ietekme uz frazeoloģisma nozīmes uztveri, izpratni un interpretāciju. S 2  Studējošo patstāvīgais darbs (Pd 3): frazeoloģismu pamatlietojuma variāciju ietekme uz to semantiku piemēru analīze e-vidē.  9. Frazeoloģismu lietojums diskursā: stilistiskais lietojums, frazeoloģisma diskursa variāciju noteikšanas process. Frazeoloģismu lietojums diskursā: pamatlietojuma un stilistiskā lietojuma analīze. S2  Studējošo patstāvīgais darbs (Pd 3): pamatlietojuma un stilistiskā lietojuma analīze (e-vidē)  10. Frazeoloģismu kontekstlietojuma variāciju analīze: iespraudums, substitūcija, elipses veidi, šķeltlietojums, alūzija, frazeoloģiskās metaforas izvērsums, nozīmes divkārša aktualizācija.  Iespraudumu veidi, substitūcija - jauno elementu un frazeoloģismu komponentu semantisko attieksmju noteikšana (sinonīmija, antonīmija, homonīmija, hiponīmija).  Šķeltlietojums (frazeoloģisma sastāvā jaunieviesto elementu semantika)  Elipses veidi, aposiopēze, alūzija - frazeoloģisma galvenā (tēlu saturošā komponenta) saikne ar frazeoloģismu, intertekstualitāte. Alūzijas izmantošana virsrakstos.  Frazeoloģiskās metaforas izvērsums - frazeoloģisma tēla un papildtēlu pievienošana diskursa vajadzībām.  Frazeoloģisma nozīmes divkārša aktualizācija - visa frazeoloģisma vai tā atsevišķu komponentu tiešās un idiomātiskās nozīmes izmantošana dažādu pragmatisku efektu sasniegšanai. Frazeoloģismu vai to atsevišķu komponentu divkāršās aktualizācijas izmantošana virsrakstos. Multimodālais frazeoloģismu lietojums diskursā. P 6  Studējošo patstāvīgais darbs (Pd 9): atlasīti (no laikrakstiem, daiļliteratūras, utt.) un apkopoti frazeoloģismu kontekstlietojuma piemēri, sniedzot frazeoloģismu pamatformu un nozīmes definīcijas (e-vidē).  2. Starppārbaudījums - rakstisks kontroldarbs: frazeoloģismu kontekstlietojuma variāciju noteikšana un skaidrojums.  Noslēguma pārbaudījums - kombinētais eksāmens. | |
| Obligāti izmantojamie informācijas avoti | |
| 1. Jackson, H., Amvela, E. Z. (2007). Words, Meaning and Vocabulary. An Introduction to Modern English Lexicology. Continuum International Publishing Group Ltd.  2. Langlotz A. (2006) Idiomatic Creativity: A Cognitive-Linguistic Model of Idiom-Representation and Idiom-Variation in English. Amsterdam: John Benjamins B.V.  3. Naciscione, A. (2010) Stylistic Use of Phraseological Units in Discourse. Amsterdam / Philadelphia: John Benjamins B.V.  4. Oļehnoviča I. (2012) Phraseological Units in English and Latvian Newspapers: The Semantic Aspect. Summary of Doctoral Thesis. Daugavpils University Publishing House „Saule”. | |
| Papildus informācijas avoti | |
| 1. Balteiro, I. (ed.) (2011). New Approaches to Specialized English Lexicology and Lexicography. Cambridge Scholars Publishing.  2. Burger H. (ed.) (2007) Phraseology. An International Handbook of Contemporary Research. Vol.1., Berlin: Walter de Gruyter GmbH & Co.KG.  3. Čermák F. (2001) Substance of Idioms: Perennial Problems, Lack of Data or Theory. In: International Journal of Lexicography, Vol.14, Nr.1. Oxford University Press: 1 – 20.  4. Cowie A.P. ed. (1998) Phraseology. Theory, Analysis, and Applications. Oxford. Clarendon Press.  5. Fernando Ch. (1996) Idioms and Idiomaticity (Describing English Language). Oxford University Press.  6. Granger S., Meunier F. (eds.) (2008) Phraseology: An Interdisciplinary Perspective. John Benjamins Publishing.  7. Knappe G. (2004) Idioms and Fixed Expressions in English Language Study before 1800. A Contribution to English Historical Phraseology. Frankfurt am Main: Peter Lang GmbH.  8. Lipka, L. (1990 (2010)). An Outline of English Lexicology. Lexical Structure. Word Semantics and Word-Formation. De Gruyter.  9. Plag, I. (2008). Word-formation in English. Cambridge University Press.  10. Trusk, R.L. (1999). Language: The Basics. Routledge.  11. Yule, G. (2010). The Study of Language. Cambridge University Press.  12. Veisbergs A. (2012) Borrowed Phraseology in Latvian (17th – 21st century). Riga: LU Akadēmiskais apgāds | |
| Periodika un citi informācijas avoti | |
| Starptautiskajās datu bāzēs pieejamie zinātniskie raksti:  [www.cambridge.org](http://www.cambridge.org) ;  [www.sciencedirect.com](http://www.sciencedirect.com) ;  [www.scopus.com](http://www.scopus.com) ;  [www.webofknowledge.com](http://www.webofknowledge.com)  Glossary of linguistic terms. Eugene E. Loos (general editor), Susan Anderson, Dwight H., Day, Jr, Paul C. Jordan, J. Douglas Wingate (editors).  <http://www.sil.org/linguistics/GlossaryOfLinguisticTerms>  Lexicon of Linguistics <http://www2.let.uu.nl/UiL-OTS/Lexicon/>  Speake J. (ed.) (2000) The Oxford Dictionary of Idioms. Oxford: Oxford University Press. Lielbritānijas un ASV laikraksti (piem. [www.wrx.zen.co.uk/alltnews.htm](http://www.wrx.zen.co.uk/alltnews.htm)). | |
| Piezīmes | |
| Studiju kurss tiek docēts un apgūts angļu valodā. | |