**DAUGAVPILS UNIVERSITĀTES**

**STUDIJU KURSA APRAKSTS**

|  |  |
| --- | --- |
| ***Studiju kursa nosaukums*** | Mūsdienu teorētiskās pieejas humanitārajās zinātnēs |
| ***Studiju kursa kods (DUIS)*** |  |
| ***Zinātnes nozare*** | Valodniecība un literatūrzinātne |
| ***Kursa līmenis*** | 7 |
| ***Kredītpunkti*** | 2 |
| ***ECTS kredītpunkti*** | 3 |
| ***Kopējais kontaktstundu skaits*** | 32 |
| *Lekciju stundu skaits* | 6 |
| *Semināru stundu skaits* | 26 |
| *Praktisko darbu stundu skaits* |  |
| *Laboratorijas darbu stundu skaits* |  |
| *Studējošā patstāvīgā darba stundu skaits* | 48 |
|  | |
| ***Kursa autors(-i)*** | |
| Dr.philol. asoc. profesore Sandra Meškova | |
| ***Kursa docētājs(-i)*** | |
| Dr.philol. asoc. profesore Sandra Meškova | |
| ***Priekšzināšanas*** | |
|  | |
| ***Studiju kursa anotācija*** | |
| Studiju kurss sniedz zināšanas un izpratni par mūsdienu teorētisko pieeju daudzveidību valodniecībā, literatūrzinātnē un kultūras pētniecībā un to mijiedarbību.  Studiju kursa mērķis: veidot sistematizētu izpratni par galvenajām mūsdienu teorētiskajām pieejām humanitārajās zinātnēs un to pielietojuma specifiku valodniecībā, literatūrzinātnē un kultūras pētniecībā.  Kursa uzdevumi:  1. Sistematizēt studējošo zināšanas par galvenajām 20. un 21. gadsimta sākuma teorētiskajām pieejām humanitārajās zinātnēs, to pārstāvjiem, pamatnostādnēm, jēdzieniem, problemātiku, pielietojumu valodniecības, literatūrzinātnes un kultūras pētniecības jomās.  2. Pilnveidot studējošo izpratni par dažādu teoriju mijiedarbību starpdisciplinārās humanitāro zinātņu pētniecības praksēs.  3. Sniegt studējošajiem iespēju attīstīt prasmes dažādu teorētisko pieeju pielietojumā mūsdienu literatūras, kultūras un valodas fenomenu izpētē. | |
| ***Studiju kursa kalendārais plāns*** | |
| Lekcijas L6 st., semināri S26 st. patstāvīgais darbs Pd 48 st.  1. Teorētisko pieeju daudzveidība un attīstības tendences humanitārajās zinātnēs 20.-21.gs. L2  2. Strukturālisma paradigmas raksturojums un transformācijas. L2, S4  3. Semiotika, semioloģija, semanalīze. S4  4. Hermenētika un recepcijas teorijas. S4  5. Poststrukturālisms un dekonstrukcija. L2, S2  6. Marksisms, britu kultūras studijas, jaunais vēsturiskums, jaunais materiālisms, posthumānisms, ekokritika. S4  7. Psihoanalīze un tās transformācijas. S4  8. Dzimtes, postkoloniālās, zilo teorijas. S4 | |
| ***Studiju rezultāti*** | |
| |  | | --- | | ZINĀŠANAS | | 1. Demonstrē valodniecības, literatūrzinātnes, kultūras pētniecības svarīgāko jēdzienu, likumsakarību un procesu izpratni, pārzina mūsdienu teorētiskās domas attīstības tendences humanitārajās zinātnēs.  2. Analizē, sintezē un kritiski izvērtē mūsdienu teorētiskās domas attīstības tendences humanitārajās zinātnēs. | | PRASMES | | 3. Izmantojot apgūtās zināšanas, sistematizē informāciju par mūsdienu teorētiskajām pieejām valodniecībā, literatūrzinātnē, kultūras pētniecībā un to mijattiecībām.  4. Izmanto dažādas teorētiskās pieejas mūsdienu literatūras, kultūras un valodas fenomenu izpētē. | | KOMPETENCE | | 5. Patstāvīgi iegūst, atlasa, analizē informāciju, veic izpēti humanitāro zinātņu jomā starpdisciplinārā skatījumā.  6. Spēj kritiski un loģiski risināt teorētiskus un praktiskus jautājumus, ģenerē idejas, izvēlas problēmu risināšanas stratēģijas un piedāvā jaunus risinājumus, prasmīgi komunicē un sadarbojas gan individuāli, gan komandā. | | |
| ***Studējošo patstāvīgo darbu organizācijas un uzdevumu raksturojums*** | |
| Studējošie padziļināti studē nodarbībām piedāvāto materiālu, patstāvīgi iepazīstas ar teorētisko papildliteratūru, literārajiem tekstiem, valodas un kultūras fenomeniem un demonstrē patstāvīgā darba rezultātus semināru nodarbībās, starppārbaudījumos un noslēguma pārbaudījumā.  Starppārbaudījumi:  1. Diskusija par hermenētiskās pieejas pielietošanu literatūras un kultūras artefaktu interpretācijā.  2. Eseja: teksta dekonstruktīvs lasījums.  3. Ierosmju publicēšana forumā Moodle vidē (I) par kultūras studiju, jaunā materiālisma vai jaunā vēsturiskuma ideju pielietošanu literatūras vai kultūras teksta/fenomena interpretācijā, savstarpēja komentēšana.  4. Ierosmju publicēšana forumā Moodle vidē (II) par psihoanalīzes, dzimtes vai postkoloniālo teorētisko nostādņu pielietojumu valodas/teksta/fenomena analīzē, savstarpēja komentēšana.  Noslēguma pārbaudījums (eksāmens): rakstisks pārspriedums – valodas/teksta/fenomena analīze, izmantojot studējošā izraudzītu teorētisko pieeju. | |
| ***Prasības kredītpunktu iegūšanai*** | |
| Studiju kursa vērtējumu veido vidējā svērtā atzīme par starppārbaudījumiem (30%), aktīvu līdzdalību semināru nodarbībās (30%) un noslēguma pārbaudījumu (40%).  STUDIJU REZULTĀTU VĒRTĒŠANAS KRITĒRIJI  Studiju kursa apguve tā noslēgumā tiek vērtēta 10 ballu skalā saskaņā ar Latvijas Republikas normatīvajiem aktiem un atbilstoši "Nolikumam par studijām Daugavpils Universitātē" (apstiprināts DU Senāta sēdē 17.12.2018., protokols Nr. 15),vadoties pēc šādiem kritērijiem:iegūto zināšanu apjoms un kvalitāte, iegūtās prasmes un kompetences atbilstoši plānotajiem studiju rezultātiem.  STUDIJU REZULTĀTU VĒRTĒŠANA   |  |  |  |  |  |  |  | | --- | --- | --- | --- | --- | --- | --- | | Pārbaudījumu veidi | Studiju rezultāti \* | | | | | | | 1. | 2. | 3. | 4. | 5. | 6. |  | | 1. Diskusija | x |  | x | x | x |  | | 2. Eseja | x |  | x | x | x |  | | 3. Ierosmju publicēšana Moodle I | x | x | x | x | x | x | | 4. Ierosmju publicēšana Moodle II | x | x | x | x | x | x | | |
| ***Kursa saturs*** | |
| L 6, S 26, Pd 48  1. Teorētisko pieeju daudzveidība un attīstības tendences humanitārajās zinātnēs 20.-21.gs. L2  Teorētisko paradigmu nomaiņa modernitātes un postmodernitātes ietvaros. Valodniecības, literatūrzinātnes, sociālo zinātņu, kultūrstudiju mijietekmes kā humanitāro zinātņu starpdisciplinaritātes pamats.  2. Strukturālisma paradigmas raksturojums un transformācijas. L2, S4  2.1. Krievu formālisms (V. Šklovskis, V. Props, R. Jakobsons) un anglo-amerikāņu “Jaunā kritika” (A. Ričārdss). L1, S1  2.2. Formālisma transformācija naratoloģijas ietvarā (C. Todorovs, Ž. Ženets, M. Bāla, S.S. Lanzere). L1, S1  2.3. Dzejas un prozas teksta analīze formālisma un naratoloģijas ietvarā. S2  3. Semiotika, semioloģija, semanalīze. S4  3.1. Zīmes, zīmju sistēma (F. de Sosīrs, Č.S. Pīrss), Tartu kultūrsemiotiskā skola (J. Lotmans). S2  3.2. Franču poststrukturālā pieeja (R. Barta semioloģija, J. Kristevas semanalīze). Kultūras fenomenu analīzes iespējas. S2  4. Hermenētika un recepcijas teorijas. S4  4.1. H.G. Gādamera hermenētikas modelis, spēles jēdziens, P. Rikēra izpratne par stāstījumu. S2  4.2. Recepcijas estētika un vēsture: H.R. Jauss, V. Īzers. S2  5. Poststrukturālisms un dekonstrukcija. L2, S2  5.1. Poststrukturālisma paradigmas izcelsme un sazarošanās: Ž. Deridā, M. Fuko, R. Barts. Rietumu logocentrisma kritika, priekšstati par valodu, tekstualitāti, diskursu, autorību. L1, S1  5.2. Jeila literārās dekonstrukcijas skola: H. Blūms, P. de Mans, Dž. Hiliss Millers. Dekonstrukcija kā metode apzīmēšanas prakšu analīzei. L1, S1  6. Marksisms, britu kultūras studijas, jaunais vēsturiskums, jaunais materiālisms, posthumānisms, ekokritika. S4  6.1. Marksisma ideju difūzija: L. Altisērs, R. Viljamss, T. Īgltons, F. Džeimsons.  6.2. “Kultūras pavērsiens” humanitārajās zinātnēs: literārā antropoloģija un jaunais vēsturiskums (K. Gīrcs, S. Grīnblats), Birmingemas kultūras studiju skola (S. Hols), jaunais materiālisms un posthumānisms (R. Braidoti, D. Haraveja u.c.).  7. Psihoanalīze un tās transformācijas. S4  7.1. Klasiskās psihoanalīzes un analītiskās psiholoģijas pieeja kultūrā un literatūrā (S. Freids, K.G. Jungs). Izpratne par subjektivitāti un subjektivitāti tekstā.  7.2. Psihoanalīzes transformācijas poststrukturālo teoriju ietvarā (Ž. Lakāns, Ž. Delēzs, F. Gvatari, J. Kristeva). Intersubjektivitāte un intertekstualitāte.  8. Dzimtes, postkoloniālās, zilo teorijas. S4  8.1. Feminisma, dzimtes un zilo teoriju attīstība kopš 20. gs. 60. gadiem. Feministiskā kritika, ginokritika, franču “*ecriture feminine*”, maskulinitāšu teorijas, dzimte kā performance (Dž. Batlere), seksualitātes diskursa de/rekonstrukcija (M. Fuko, Ī.K. Sedžvika u.c.).  8.2. Postkoloniālās teorijas. Orientālisms, dekolonizācija, hibriditāte, nomadisms (E. Saids, F. Fanons, G.Č. Spivaka, H.K. Baba, R. Braidoti). | |
| ***Obligāti izmantojamie informācijas avoti*** | |
| Bressler, Ch.E. *Literary Criticism. An Introduction to Theory and Practice*. Longman, 2011. Pp. 48-54; 65-82; 91-100; 105-112; 123-138; 165-178; 181-192; 195-206; 220-237.  Cuddon, J.A. *Dictionary of Literary Terms and Literary Theory.* Wiley-Blackwell, 2012.  Culler, J. *On Deconstruction. Theory and Criticism after Structuralism.* Ithaca: Cornell University Press, 2008. Chapters 1, 3.  Eagleton T. Introduction to Literary Theory. University of Minnesota Press, 2008. Ch. 2, 3, 4, 5.  Kalers Dž. *Literatūras teorija. Ļoti saistošs ievads.* ¼ Satori, 2007.  Kalniņa I.E., Vērdiņš K., sast. *Mūsdienu literatūras teorijas*. Rīga, LULFMI, 2013. 35.-44.; 53.-79.; 93.-106.; 117.-135.; 209.-229.; 237.-250.; 269.-288.; 301.-318.; 335.-357.; 377.-398.; 413.-433.lpp.  Meškova S. *Subjekts un teksts*. DU Akadēmiskais apgāds “Saule”, 2009. 9.-48.; 180.-195. lpp.  Wallace M. *Recent Theories of Narrative*. Cornell University Press, 1987. Pp. 107-130. | |
| ***Papildus informācijas avoti*** | |
| Barts R. ‘Autora nāve’. // *Grāmata,* 1992/5-6.  Barts R. ‘Kritika un patiesība’. // *Grāmata,* 1992/2.  Barts R. ‘No daiļdarba pie teksta.’ // *Uz kurieni, literatūras teorija?* Sast. V.Ivbulis, Rīga, 1995.  Barts R. Teksta bauda. Mansards, 2012.  Bērks P. Kultūru hibriditāte. Mansards, 2013. 22.-62. lpp.  Bodrijārs Ž. *Simulakri un simulācija*. Omnia mea, 2000. 7.-42.lpp.  Eko U. ‘Atvērtā daiļdarba problēma.’ // *Kentaurs.* – 4/1993.  Freids Z. *Ievadlekcijas psihoanalīzē.* Zvaigzne ABC, 2007. 61.-91.; 109.-132.; 297.-310.lpp.  ‘Freidisms un literatūra’. // *Avots,* 1989/9.  Fuko M. *Seksualitātes vēsture. I Zinātgriba.* Rīga: Zvaigzne ABC, 2000. 62.-69.lpp.  Gadamers H.G. *Patiesība un metode*. Jumava, 1999. 106.-166.; 253.-291.lpp.  Garrett M. *The Cambridge Companion to Narrative Theory*. Cambridge University Press, 2018. Pp. 46-71.  *Globalizācija un kultūra. Literatūra un kultūra: process, mijiedarbība, problēmas. Zinātnisko rakstu krājums V.* Daugavpils, 2004.  Hall, S., Du Gay, P., eds. Questions of Cultural Identity. Sage Publications, 2003. Pp. 1-17; 53-60.  Hawkes, T. *Structuralism and Semiotics (New Accents).* London and New York: Routledge, 2003. Pp. 44-99; 125-133.  Īgltons T. Marksisms un literatūras kritika. Rīga, ¼ Satori, 2008.  *Poētika tuvplānā. Viena dzejoļa analīzes antoloģija*. Rīga, LULFMI, 2017.  Prince, G. *Dictionary of Narratology.* Lincoln&London: University of Nebraska Press, 2003.  Rubene M. ‘Deridā: ne “gals”, ne “sākums”, filosofa atbildība.’ // Rubene M. *No tagadnes uz tagadni.* Rīga: Minerva, 1995.  *The Routledge Dictionary of Literary Terms*. Eds. P. Childs, R. Fowler. Routledge, 2006. | |
| ***Periodika un citi informācijas avoti*** | |
| Baltic Journal of English language, Literature and Culture (www.bjellc.lu.lv)  britu digitālā bibliotēka <https://www.bl.uk/learning/online-resources>  Francijas digitālā bibliotēka <http://gallica.bnf.fr/accueil/?mode=desktop>  Vācijas digitālā bibliotēka <https://www.deutsche-digitale-bibliothek.de/>  Cambridge Journals Online - [www.cambridge.org](http://www.cambridge.org)  <http://www.jstor.org/>  <http://lib.ru/>  žurnāls *Kentaurs XXI*  žurnāls *Grāmata*  literatūras un filozofijas portāls [www.satori.lv](http://www.satori.lv)  laikmetīgās literatūras un filosofijas žurnāls [www.punctummagazine.lv](http://www.punctummagazine.lv)  Docētāja izstrādātie materiāli Moodle vidē | |
| ***Piezīmes*** | |
| Studiju kurss sagatavots docēšanai latviešu un angļu valodā. | |