**DAUGAVPILS UNIVERSITĀTES**

**STUDIJU KURSA APRAKSTS**

|  |  |
| --- | --- |
| ***Studiju kursa nosaukums*** | Rietumu kultūras procesi III |
| ***Studiju kursa kods (DUIS)*** |  |
| ***Zinātnes nozare*** | Valodniecība un literatūrzinātne |
| ***Kursa līmenis*** | 6. |
| ***Kredītpunkti*** | 2 |
| ***ECTS kredītpunkti*** | 3 |
| ***Kopējais kontaktstundu skaits*** | 32 |
| *Lekciju stundu skaits* |  |
| *Semināru stundu skaits* |  |
| *Praktisko darbu stundu skaits* | 32 |
| *Laboratorijas darbu stundu skaits* |  |
| *Studējošā patstāvīgā darba stundu skaits* | 48 |
|  | |
| ***Kursa autors (-i)*** | |
| Dr.philol. Rudīte Rinkeviča, Dr. philol. prof. A. Stankeviča, Dr. philol. doc. J. Semeņeca, Dr. philol. pētn. Evita Badina | |
| ***Kursa docētājs(-i)*** | |
| Dr.philol. Rudīte Rinkeviča, Dr. philol. prof. A. Stankeviča, Dr. philol. doc. J. Semeņeca, Dr. philol. pētn. Evita Badina | |
| ***Priekšzināšanas*** | |
| Rietumu kultūras procesi II | |
| ***Studiju kursa anotācija*** | |
| Studiju kursa mērķis: veidot izpratni par Rietumeiropas kultūrtipu un literāro virzienu funkcionēšanu 18. - 19. gadsimta Rietumeiropas literatūrā un kultūrā, analizēt nozīmīgāko šī perioda literāro un kultūras mantojumu. Kursa apguvē akcentēti formas meklējumi romantisma, bīdermeijera, reālisma un naturālisma kontekstā.  Kursa uzdevumi:  1. Pilnveidot studējošo zināšanas par vēsturiskajiem Eiropas kultūras periodiem un paradigmām, īpašu uzmanību pievēršot romantismam, bīdermeijeram, reālismam un naturālismam Rietumeiropas literatūrā un kultūrā 18. - 19. gadsimtā.  2. Pilnveidot studējošo zināšanas par Eiropas literāro un kultūras virzienu vēsturi, izpratni par galvenajām likumsakarībām kultūras un literārajos procesos.  3. Veicināt studējošo spēju sistematizēt norises literatūras un kultūras procesos, analizēt to izpausmes literatūrā un kultūrā.  4. Nodrošināt studējošajiem iespēju attīstīt prasmes formulēt viedokli par Eiropas kultūras un literatūras norisēm vēsturiskā skatījumā un mūsdienu kontekstā, pilnveidot akadēmiskās runas, diskusijas un rakstu iemaņas. | |
| ***Studiju kursa kalendārais plāns*** | |
| Latvistikas studijas  1. Kultūrvēsturiskie procesi 18. gadsimtā un 18. un 19. gs. mijā. Klasicisms kultūras paradigmu kontekstā. P2  2. Pirmsromantisma periods vācu literatūrā. P4  3. Romantisms vācu literatūrā un kultūrā. P4  4. Angļu pirmsromantisma literatūra. P2  5. Romantisms angļu literatūrā un kultūrā. P2  6. Reālisma veidošanās un attīstība 19. gadsimta angļu un franču literatūrā un kultūrā. P6  7. Reālisms angļu literatūrā un kultūrā. P6  8. Reālisms franču literatūrā un kultūrā. P6  Anglistikas studijas  Praktiskie darbi - 32 st., patstāvīgais darbs 48 st.  1. Romantisma pasaules aina. P 2  2. Romantisma mākslas teorija. P 4  3. Agrīnā romantisma vēstures koncepcija. P 2  4. Cilvēks agrīnā romantisma kultūrā. P 2  5. Tautiskais romantisms. P 2  6. Vēlīnais romantisms. P 4  7. Bīdermeijers. Romantisma pasaules ainas transformācija bīdermeijera pasaules ainā. P 2  8. Tehnokrātiskās civilizācijas formēšanās un tās apziņas desakralizācija. P 2  9. Demitoloģizācijas procesa noslēgums un Eiropas kultūra. P 2  10. Reālisma kultūra. P 4  11. 19. gs. mākslu sistēma. P 2  12. Naturālisms literatūrā un mākslā. Prerafaelītu brālība. P 2  13. Romantisms pozitīvisma laikmetā. P 2  Rusistikas studijas  Praktiskie darbi - 32 st., patstāvīgais darbs 48 st.  1. Rokoko kultūras process. P2  2. Apgaismības laikmeta kultūras process. P6  3. Romantisma laikmeta kultūras process. P8  4. Bīdermeijera kultūras process. P2  5. Pozitīvisma (reālisma) laikmeta kultūras process. P12  6. Naturālisma kultūras process. P2 | |
| ***Studiju rezultāti*** | |
| |  | | --- | | ZINĀŠANAS | | Latvistikas studijas  1. Demonstrē izpratni par literatūras un kultūras attīstības procesiem, kultūras paradigmu maiņu 18. un 19. gadsimtā, pārzina klasicisma, romantisma un reālisma attīstības tendences Rietumeiropas literatūrā un kultūrā, tematiskās dominantes un poētikas īpatnības.  2. Izprot un izvērtē dažādas metodoloģiskajās pieejas un tendences Eiropas un pasaules literatūrā un mākslā literatūras vēstures procesu analīzē caur literatūras virzienu un kultūras tipu prizmu.  Anglistikas studijas  1. Demonstrē kultūras un literatūras svarīgāko jēdzienu, likumsakarību un procesu izpratni, pārzina kultūras un literatūras attīstības tendences, tematiskās dominantes, žanru transformāciju, poētikas īpatnības.  2. Analizē, sintezē un kritiski izvērtē literatūrzinātnes un kultūras studiju tendences sabiedrībā un pētniecībā.  Rusistikas studijas  1. Pārzina Rietumu kultūras procesa jēdzienisko un kategoriālo aparātu.  2. Izprot un spēj skaidrot katra laikaposma būtību.  3. Demonstrē zināšanas par Rietumu kultūras ietekmi uz krievu kultūru. | | PRASMES | | Latvistikas studijas  3. Izmantojot apgūtās zināšanas, raksturo reālisma un romantisma iezīmes un attīstības tendences Rietumu kultūras telpā, izklāsta secinājumus mutvārdos un rakstveidā.  4. Spēj pārliecinoši un kritiski izmantot informācijas tehnoloģijas pētniecībā un komunikācijā; meklē un apkopo informāciju.  Anglistikas studijas  3. Izmantojot apgūtās zināšanas, formulē un analītiski apraksta informāciju, problēmas un risinājumus filoloģijas zinātnē, tos izskaidro, argumentēti par tiem diskutē un izklāsta idejas mutvārdos un rakstveidā.  4. Spēj pārliecinoši un kritiski izmantot informācijas tehnoloģijas pētniecībā un komunikācijā; meklē un apkopo informāciju; apstrādā un kritiski izvērtē informāciju par mūsdienu literatūras un kultūras attīstības tendencēm.  Rusistikas studijas  4. Spēj pielietot teorētiskās zināšanas kā mākslas tekstu analīzes un kritikas metodoloģisko pamatu.  5. Demonstrē prasmi teorētiskās atziņas izmantot konkrētu mākslas un kultūras parādību analīzē. | | KOMPETENCE | | Latvistikas studijas  5. Spēj patstāvīgi analizēt un izmantot informāciju par kultūras paradigmu maiņu.  6. Spēj kritiski un analītiski izvērtēt teorētiskus un praktiskus jautājumus, ģenerēt idejas, veiksmīgi sadarboties gan individuāli, gan komandā.  Anglistikas studijas  5. Spēj patstāvīgi iegūt, atlasīt, analizēt un izmantot informāciju, pieņemt lēmumus un risināt problēmas literatūras un kultūras studiju jomā.  6. Spēj kritiski un loģiski risināt teorētiskus un praktiskus jautājumus, ģenerē idejas, izvēlas problēmu risināšanas stratēģijas un piedāvā jaunus risinājumus, prasmīgi komunicē un sadarbojas gan individuāli, gan komandā.  Rusistikas studijas  6. Sekmīgi iekļaujas diskusijās, argumentējot savu viedokli.  7. Nostiprina un patstāvīgi pilnveido digitālo kompetenci. | | |
| ***Studējošo patstāvīgo darbu organizācijas un uzdevumu raksturojums*** | |
| Studējošie padziļināti studē nodarbībām piedāvāto materiālu, patstāvīgi iepazīstas ar teorētisko papildliteratūru un demonstrē patstāvīgā darba rezultātus praktiskajās nodarbībās, starppārbaudījumos un noslēguma pārbaudījumā.  Latvistikas studijas  Starppārbaudījumi:  1. Tests par romantismu kā literatūras un mākslas virzienu Rietumu kultūrā.  2. Tests par reālismu kā literatūras un mākslas virzienu Rietumu kultūrā.  3. Prezentācija par viena (pēc izvēles) rakstnieka darbu romantisma kontekstā.  4. Prezentācija par viena (pēc izvēles) rakstnieka darbu reālisma kontekstā.  Noslēguma pārbaudījums: rakstisks pārspriedums par kultūras paradigmu maiņu Rietumu kultūrā, īpaši akcentējot tendences 19. gadsimtā.  Anglistikas studijas  Studējošie padziļināti studē nodarbībām piedāvāto materiālu, patstāvīgi iepazīstas ar teorētisko papildliteratūru un demonstrē patstāvīgā darba rezultātus praktisko darbu nodarbībās, starppārbaudījumos un noslēguma pārbaudījumā.  Rusistikas studijas  Patstāvīgais darbs:  Zinātniskās literatūras lasīšana un gatavošanās semināriem – 16 st.  Mākslas tekstu lasīšana/skatīšanās un analīze – 24 st.  Prezentāciju sagatavošana – 8 st. | |
| ***Prasības kredītpunktu iegūšanai*** | |
| Latvistikas studijas  Studiju kursa vērtējumu veido vidējā svērtā atzīme par starppārbaudījumiem (40%), aktīvu līdzdalību semināru nodarbībās (30%) un noslēguma pārbaudījumu (30%).  STUDIJU REZULTĀTU VĒRTĒŠANAS KRITĒRIJI  Studiju kursa apguve tā noslēgumā tiek vērtēta 10 ballu skalā saskaņā ar Latvijas Republikas normatīvajiem aktiem un atbilstoši "Nolikumam par studijām Daugavpils Universitātē" (apstiprināts DU Senāta sēdē 17.12.2018., protokols Nr. 15),vadoties pēc šādiem kritērijiem:iegūto zināšanu apjoms un kvalitāte, iegūtās prasmes un kompetences atbilstoši plānotajiem studiju rezultātiem.  STUDIJU REZULTĀTU VĒRTĒŠANA   |  |  |  |  |  |  |  | | --- | --- | --- | --- | --- | --- | --- | | Pārbaudījumu veidi | Studiju rezultāti \* | | | | | | | 1. | 2. | 3. | 4. | 5. | 6. | | 1. Tests | x | x |  | x | x |  | | 2. Tests | x | x |  | x | x |  | | 3. Prezentācija | x | x | x | x |  | x | | 4. Prezentācija | x | x | x | x |  | x |   Anglistikas studijas  Studiju kursa gala vērtējums (ieskaite ar atzīmi) veido vidējā svērtā atzīme par starppārbaudījumiem, uzdevumiem praktisko darbu nodarbībās un gala pārbaudījumu.  Ieskaites ar atzīmi vērtējums var tikt saņemts, ja ir izpildīti visi praktisko nodarbību laikā uzdotie uzdevumi, nokārtoti starppārbaudījumi, un studējošais ir piedalījies 80% praktisko darbu nodarbībās un nokārtojis gala pārbaudījumu.  Starppārbaudījumi:  Starppārbaudījums 1: Ziņojums un diskusija par Romantisma glezniecību (studējošie sagatavo ziņojumu (5-7 minūtes) par vienu Romantisma perioda gleznotāju diskusijai).  Starppārbaudījums 2: Pārspriedums par cilvēku Romantisma pasaules ainā (referāts 1200-1500 vārdu apjomā; pirms rakstīšanas studējošajiem ir jāprecizē tēma ar docētāju).  Starppārbaudījums 3: Argumentu formulēšana diskusijā Moodle vidē par docētāja formulētu problēmu saistībā ar 19. gs. Reālisma un laikmeta filozofiskajiem uzskatiem.  Noslēguma pārbaudījums: Ieskaite ar atzīmi - mutiskas atbildes uz docētāja jautājumiem par Rietumu kultūras fenomenu vēsturiskā skatījumā.  STUDIJU REZULTĀTU VĒRTĒŠANA   |  |  |  |  |  |  |  | | --- | --- | --- | --- | --- | --- | --- | | Pārbaudījumu veidi | Studiju rezultāti \* | | | | | | | 1. | 2. | 3. | 4. | 5. | 6. | | 1. Starppārbaudījums 1 |  | + | + | + | + | + | | 2. Starppārbaudījums 2 | + | + | + | + | + | + | | 3. Starppārbaudījums 3 | + | + | + | + |  | + | | 4. Ieskaite ar atzīmi | + | + | + |  | + | + |   Rusistikas studijas  Studiju kursa gala vērtējums tiek aprēķināts kā vidējā svērtā atzīme par:  regulāru nodarbību apmeklējumu un aktīvu darbu semināros (pozitīvs vērtējums par semināra jautājumiem) – 70%; gala pārbaudījumu (diferencēto ieskaiti) – 30%.  Ieskaites laikā studējošais mutiski atbild uz diviem jautājumiem par studiju kursā apgūto.  STUDIJU REZULTĀTU VĒRTĒŠANA   |  |  |  |  |  |  |  |  |  | | --- | --- | --- | --- | --- | --- | --- | --- | --- | | Pārbaudījumu veidi | Studiju rezultāti \* | | | | | | | | | 1. | 2. | 3. | 4. | 5. | 6. | 7. | | 1. starppārbaudījums  (рārbaudes darbs par Eiropas kultūras apziņas krīzi 18. gs. un par cilvēktiesību ideju dzimšanu) | + | + | + | + | + | + | + | | 2. starppārbaudījums (prezentācija par romantiskas personas jēdzienu Eiropas (arī Krievijas) kultūrā | + | + | + | + | + | + | + | | 3. starppārbaudījums (prezentācija par Č. Darvina un pozitīvisma ideju ietekmi uz Eiropas (arī Krievijas) kultūru) | + | + | + | + | + | + | + | | 4. starppārbaudījums (аpaļais galds "Vai mūsdienās ir aktuāla romantiskā un reālistiskā māksla?”) | + | + | + | + | + | + | + | | 5. Gala pārbaudījums (eksāmens) | + | + | + | + | + |  |  | | |
| ***Kursa saturs*** | |
| Latvistikas studijas  Praktiskie darbi P32 st., patstāvīgais darbs Pd 48 st.  1. Kultūrvēsturiskie procesi 18. gadsimtā un 18. un 19. gs. mijā. Klasicisms kultūras paradigmu kontekstā. P2  2. „Vētras un dziņu” laikmets kā pirmsromantisma periods vācu literatūrā. P2  3. J.V. Gētes un F. Šillera daiļrade. Gētes „Fausts”: kompozīcija, filozofiskie un poētikas aspekti. P2  4. Šillera „Laupītāji”: Sturm und Drang idejas, Kārlis Mors kā romantiskais varonis. „Marija Stjuarte”. P2 5. Jēnas un Heidelbergas romantiķu grupas, to darbības virzieni. P2  6. Hofmana noveļu poētika. P2  7. Angļu pirmsromantisma literatūra. Angļu romantisma proza: Valtera Skota vēsturiskā romāna tradīcija. P2  8. Bairona dzejas poētika. P2  9. Reālisma nostādņu veidošanās un attīstība 19. gadsimta angļu un franču literatūrā. P2  10. *Bildungsroman* un analītiskais romāns kā divi būtiskākie reālistiskā romāna paveidi. To struktūras īpatnības. Ievads vēstījuma problemātikā. P2  11. *Bildungsroman* tradīcija Č. Dikensa romānos ”Dāvids Koperfilds” un ”Lielās cerības”. 1. personas vēstījuma specifika. P2  12. Šarlotes Brontē “Džeina Eira” un Annas Brontē “Agnese Greja” kā sievišķā *Bildungsroman* variācijas. P2  13. Pārskats par reālisma veidošanos un attīstību Viktorijas laikmeta literatūras kontekstā Anglijā. P2 14. Pārskats par reālisma tradīcijas attīstību 19. gs. franču literatūrā. P2  15. Reālistiskā romāna vēstījuma specifika. Vēstījuma elementi Onorē de Balzaka romānos „Gorio tēvs” un „Eiženija Grandē”. P2  16. Varonis kā „grēkāzis” Stendāla romānā „Sarkanais un melnais”. Indivīda un sociuma attiecības reālisma skatījumā. P2  Anglistikas studijas  1. Romantisma pasaules aina. Dabas un sociuma vieta romantisma pasaules ainā. Panteisms romantisma kultūrā (F. Šelinga natūrfilozofija, „Pasaules dvēseles” ideja). Mākslinieka īpašā vieta sociumā. P 2  2. Romantisma mākslas teorija. Mūzikas apoloģija. Glezniecības vieta romantisma kultūrā. Literatūras, mākslas un filozofijas koncepcijas. Literāro žanru teorija un sintēzes ideja. Žanriskās domāšanas katastrofa. P 4  Starppārbaudījums I: Ziņojums un diskusija par Romantisma glezniecību (studējošie sagatavo ziņojumu (5-7 minūtes) par vienu Romantisma perioda gleznotāju diskusijai).  3. Agrīnā romantisma vēstures koncepcija. Vēstures triādes princips: zelta laikmets – dzelzs laikmets – zelta laikmets. Mākslinieciskā pasaule un tās konstruēšanas principi. Mīts, simbols un alegorija romantisma mākslā. P 2  4. Cilvēks agrīnā romantisma kultūrā. Agrīnā romantisma personāžu sistēma. Dievcilvēks – romantiskā cilvēka norma. Novālisa romāns „Heinrihs fon Oftendingers” – romantisma apziņas klasiskā realizācijas forma. Personāža struktūra. Draudzība un mīlestība agrīnā romantisma kultūrā. P 2  5. Tautiskais romantisms. Nācija – fundamentāla vērtība. Romantisma laikmeta mitoloģiskās teorijas. Folkloras vākšana, apkopošana un izdošana. Lingvistiskās koncepcijas. P 2  6. Vēlīnais romantisms. Laiks un telpa. Divtelpu pasaule kā konstruktīvs telpas modelis. Cilvēka koncepcija. Personāžu sistēma. Divi cilvēku tipi: varonis – antivaronis. Antivaroņa četri tipi: infernālais antivaronis; groteskais antivaronis (automāts vai zvērs); antivaronis, kurā devaliāde un groteska transformējas metaforā; antivaronis, kuram nav ārējā ļaundara marķējuma. Divi varoņa varianti: 1) stoiķis, skatītājs; 2) cīnītājs. „Pasaules skumjas”. Vēlīnā romantisma individuālais cilvēks. P 4  Starppārbaudījums II: Pārspriedums par cilvēku Romantisma pasaules ainā (referāts 1200-1500 vārdu apjomā; pirms rakstīšanas studējošajiem ir jāprecizē tēma ar docētāju).  7. Bīdermeijers - mākslas virziens (lietišķā māksla un arhitektūra). Romantisma pasaules ainas transformācija bīdermeijera pasaules ainā. Agrā bīdermeijera mākslas varianti. P 2  8. Tehnokrātiskās civilizācijas formēšanās un tās apziņas desakralizācija. Tehnokrātiskās civilizācijas sākumstadija - mašīnas kā dzīves normas akceptējums. Dzīves industrializācija un racionālisms. P 2  9. Ražošanas radītā pasaules aina un telpiskās vertikāles krišana. Demitoloģizācijas procesa noslēgums un Eiropas kultūra. Pozitīvisms. Materiālisms. Zinātnes un dabaszinātņu attīstība 19.gs. Č. Darvina teorija. Deģenerācijas teorija: Makss Nordau. P 2  10. Reālisma kultūra. Laiks un telpa reālisma pasaules ainā. Reālisms un G. Hēgeļa dialektika. Reālisms un laikmeta filozofiskie uzskati. P 2  11. 19. gs. mākslu sistēma. Objektīvisms. Tipizācija. Cilvēks reālisma pasaules ainā. Personāžu sistēmas radikālās izmaiņas. Cilvēks - ārējo determinantu krustpunkta centrs. Personāža struktūra. Sociāli ikdienišķais un psiholoģiskais cilvēka tēls. P 2  Starppārbaudījums III: Argumentu formulēšana diskusijā Moodle vidē par docētāja formulētu problēmu saistībā ar 19. gs. Reālisma un laikmeta filozofiskajiem uzskatiem.  12. Naturālisms literatūrā un mākslā. Prerafaelītu brālības naturālisms - protests pret akadēmiskajām tradīcijām un aklu klasisko paraugu atdarināšanu. Kustības spilgtākās personības - brāļi Roseti, Hants, Bērns-Džonss un Moriss. P 2  13. Romantisms pozitīvisma laikmetā. Neoromantisms Rietumu kultūrā. Piedzīvojumu literatūra 19. gs. otrajā pusē. P 2  Rusistikas studijas  P 32 st., Pd 48 st.  1. Rokoko kultūra. Rokoko rašanās vēsturiskie un kultūrvēsturiskie cēloņi. Hedonisms. Spēles apziņa. Žanru sistēma: „viegla dzeja”, „anakreontika”, pasaka, galantais romāns.  2. Apgaismības kultūra. Apgaismības ideoloģijas formēšanas. Māksla un politiskā cīņa. Klasicisms VIIIgs. Veimāras klasicisms Eiropas drāmā. M.-Ž. Šenje, Voltērs, G.Lesings. F.Šillers. Komēdija: Bomarše. 18. gs. racionālistiskais romāns.  3. Sentimentālisma kultūra. Sentimentālisma vēsturiskie, sabiedriskie priekšnosacījumi. Anglijas sentimentālisms: S.Ričardsons, L.Sterns, O Goldsmits. Francijas sentimentālisms: Sen Pjers. Ž.-Ž. Russo. Vācu sentimentālisms: Gēte, F.Šillers.  4. Racionālisma krīze un antiracionālistiska pasaules skatījuma rašanās. Racionālisma krīzes interpretācija Gētes „Fausta”. 1. starppārbaudījums.  Studenti raksta esejas, secinājumus motivējot ar 18. gadsimta mākslas darbu analīzi  5. Pirmsromantisma pasaules aina un romantisma rašanas iemesli. Harmonija – pasaules izjūtas būtība. 18.gs. vērojamā transformacija: pašapziņa un vēsturiskums. Hierarhisma katastrofa un brīvības ideja. Pirmsromantisms kā apgaismības un postapgaismības kultūra. Osiānisms. Gotiskais romāns: A.Radklifa, Metjurins, Uolpols.  6. Agrīnais romantisms. Agrinā romantisma pasaules ainā: telpiskās paradigmas.  Fundamentālā binārā opozīcija „galīgais-bezgalīgais”. F.Šelinga natūrfilozofija. Daba, sociums un personība. „Pasaules dvēseles” ideja. Mākslinieka īpašā vieta sociumā. Vēstures triādes princips: zelta laikmets – dzelzs laikmets – zelta laikmets. Cilvēks agrīnā romantisma kultūrā. Ilgošanās – personības dominante. Klejošana – notikumu sistēmas un garīgas pasaules struktūras pamats.  7.Tautiskais romantisms. „Tautas gara” kategorija, tās centrālā vieta romantismā. Nācija – fumdamentāla vērtība un problēma.Mitoloģija. Folklora. Dabiskā valoda. Māja – valsts – pasaule: ģimene – nācija – Dievs.  8. Vēlīnais romantisms. Divtelpu pasaule kā konstruktīvs telpas modelis.Divi cilvēku tipi: varonis – antivaronis. „Pasaules skumjas”. Vēlīnā romantisma individuālais cilvēks. Mīlestības koncepcija.  2. starppārbaudījums.  Studējošais izvēlas vienu nacionālo kultūras fenomenu. Šīs fenomens nedaudz jāraksturo, izmantojot zinātnisko literatūru. Pēc tam jāanalizē viens mākslas darbs (pēc pašu izvēles – glezna, literārs, arhitektūras teksts, filma utt. Studējošajām jāizskaidro analizējamajā tekstā ietvertais romantiskās apziņas veids un atbilstošais personības jēdziens. Darbs veidojams kā PowerPoint prezentācija. Uzstāšanās laiks – 10 minūtes. Ja tiek analizēta filma vai izrāde līdz 3 minūtēm var demonstrēt fragmentu, ilustrējot savus vērojumus. Pēdējā slaidā jāievieto „Izmantotās literatūras saraksts”, kurā ir 3–5 dažādi zinātniskās literatūras avoti un recenzijas par analizēto tekstu.  Nodarbības laikā studējošie prezentē savus darbus, pēc tam seko diskusija un savstarpējs izvērtējums.  9. Bīdermeijera formēšanās. Romantisma pasaules ainas transformācija bīdermeijera pasaules ainā. Telpas vertikāles neklātesamība un apziņas divsfēru telpa uz zemes. Agrā bīdermeijera mākslas varianti. Bīdermeijers - alternatīvā demitoloģiskā kultūra. Demitoloģizētas reālisma alternatīvas nepieciešamība. Sociāli psiholoģiskais bīdermeijers. Bidermeijera un reālisma personāžu struktūru salīdzinājums. Bīdermeijera vēstures koncepcija.Filozofiski estētiskais bīdermeijers. Garīgo vērtību apoloģija. Ģenēze: romantisko mītu transformācija metaforā.  10.Tehnokrātiskās civilizācijas formēšanās un tās apziņas desakralizācija. Civilizācijas sākumstadija - mašīnas kā dzīves normas akceptējums. Eiropas «industriālisma» formēšanās. Angļu rūpniecības evolūcija 18.gs. otrajā pusē - 19.gs. pirmajā pusē. Apziņas desakralizācija. Cilvēka pašapziņa, dumpji pret civilizāciju. Ražošanas radītā pasaules aina un telpiskās vertikāles krišana. Demitoloģizācijas procesa noslēgums un Eiropas kultūra. Utilitārisma ētiskās doktrīnas nostiprināšanās. Pozitīvisms - utilitārisma filozofija. Zinātnes un dabaszinātņu īpašais statuss 19.gs. Č.Darvina teorija un tās nozīme 19.gs. otrajā pusē.  12.Reālisma kultūra. Laiks un telpa reālisma pasaules ainā. Reālitātes absolutizācija. Vēsturiskums un determinisms – konstruktīvas paradigmas. Reālisms un G.Hegela diālektika. Evolūcijas vēsture un reālisms. Reālisms un laika filozofija.  13.Mākslu sistēma. Reālitātes kults un atspoguļojumu ideja. Objektīva metode. Tipizācija un dzīves pielīdzinājums nepieciešamībai.  14.Literatūras cеntrālā vieta kultūrā. Personāžu sistēmas radikālās izmaiņas. Literārā teksta struktūra. Poēzija un proza: statusu maiņa. Žanriskās apziņas katastrofa. Romāns - centrālā literārā struktūra. Literatūras romanizācija. Objektīvā metode un polifonija. Skatījumu sistēma. Valodas līdzekļu sistēma  15. Glezniecība. Mūzika. Citu mākslu statusa maiņa. Cilvēks reālisma pasaules ainā. Personāžu sistēmas radikālās izmaiņas. Cilvēks - ārējo determinantu krustpunkta centrs. Personāža struktūra. pretrunas «un - un» un evolūcija. Sociāli ikdienišķais un psiholoģiskais cilvēka tēls.  3. starppārbaudījums.  Studējošais izvēlas vienu nacionālo kultūras fenomenu. Šīs fenomens nedaudz jāraksturo, izmantojot zinātnisko literatūru. Pēc tam jāanalizē viens mākslas darbs (pēc pašu izvēles – glezna, literārs, arhitektūras teksts, filma utt.). Studējošajam jāparāda, kā cilvēka mākslinieciskā tēla struktūra reālistiskā kultūrā atšķiras no tēla struktūras iepriekšējos kultūru veidos. Un kā dabaszinātnes ietekmēja šo procesu. Darbs veidojams kā PowerPoint prezentācija. Uzstāšanās laiks – 10 minūtes. Ja tiek analizēta filma vai izrāde līdz 3 minūtēm var demonstrēt fragmentu, ilustrējot savus vērojumus. Pēdējā slaidā jāievieto „Izmantotās literatūras saraksts”, kurā ir 3–5 dažādi zinātniskās literatūras avoti un recenzijas par analizēto tekstu.  Nodarbības laikā studējošie prezentē savus darbus, pēc tam seko diskusija un savstarpējs izvērtējums.  16. Naturālisma māksla. Naturālisms un pozitīvisms. Naturālisms un reālisms. Determinisma absolūtisms. Pārmantojamības ideja. «Fizioloģiskā» kultūra. Naturālistiskās pasaules ainas varianti: 1) vēršanas pie būtības; 2) atteikšanās no vispārinājuma (faktogrāfija). Naturālās skolas tekstu struktūra. Impresionisma māksla. Impresionisms un vēstures koncepcija. Mirklis - laika un mūžības kategorija. Realitātes un ikdienas krustpunktā. Balets - viens no centrālajām mākslas veidiem 19.gs. otrajā pusē. Starp demitoloģisku un mitoloģisku kultūru.  4. starppārbaudījums.  Gatavojoties diskusijai, studējošie vispārina informāciju no zinātniskiem avotiem un, pamatojoties uz konkrēta literāra teksta analīzi, veido savu viedokli un aizstāv to. Diskusiju vada viens no studentiem. | |
| ***Obligāti izmantojamie informācijas avoti*** | |
| Latvistikas studijas  Benuā-Dizosuā A., Fontēns G. *Eiropas literatūras vēsture. Hrestomātija*. Jāņa Rozes apgāds, 2013. 284.-350.; 435.- 470.lpp.  Burwick F., Klein J. *The Romantic Imagination: Literature and Art in England and Germany*. Rodopi, 1996.  Ivbulis V. *Ceļā uz literatūras teoriju*. R. 1998.  Kearns K. *Nineteenth Century Literary Realism.* L. 1996.  *Romantisma revolūcija*. Rīga, 1996.  Жирмунский В.М. Немецкий романтизм и современная мистика. Спб. 1996.  Anglistikas studijas  Calaresu M., De Vivio F., Rubies J.P. (eds.), Exploring Cultural History, Routledge, 2016.  Cohen W., A History of European Literature, Oxford Unversity Press, 2017.  Ferber M., Romanticism: A Very Short Introduction, Oxford University Press, 2010.  London A., The Cambridge Introduction to the Eighteenth-Century Novel, Cambridge University Press, 2012.  Rietbergen P., Europe: A Cultural History, 2015.  Rusistikas studijas  1. Brian P. Realism and Naturalism in Music and Art - Washington State University /- https://brians.wsu.edu/2016/10/12/realism-and-naturalism/  2. Ralf L.F., Lerner R. Western civilizations: their history and their culture Vol.1-3.  New-York, London, 1998-2000.  3. Kultūras vēsture vārdos, jēdzienos un nosaukumos. - Rīga, 2000.  4. Rubenis, A. 19. gadsimta kultūra Eiropā, - Rīga: Zvaigzne ABC, 2002  5. Stephen L., «History of Еnglish Thought in the XVIII Century» - London: HardPress Publishing, 2013.  6. Федоров, Ф. П.Художественный мир немецкого романтизма : структура и семантика / - Москва : МИК, 2004.  7. Федоров Ф.П. Романтизм и бидермайер // Russian Literature, 1995. XXXVIII.Р.241-258.  8. Хёйзинга И. Рококо. Романтизм и сентиментализм.// Хёйзинга Й. Homo ludens. - Москва, 2012. | |
| ***Papildu informācijas avoti*** | |
| Latvistikas studijas  Auerbach E. *Mimesis. The Representation of Reality in Western Literature*. L. 1968.  Beach J. *English Literature of the 19th and the Early 20th Century*. L. 1962.  Bertens H., Douwe F. *International Postmodernism: Theory and Literary Practice.* Philadelphia, 1997.  Burwick F., Klein J. *The Romantic Imagination: Literature and Art in England and Germany*. Rodopi, 1996.  Cuddon J.A. *Dictionary of Literary Terms and Literary Theory.* Penguin Books, 1992.  Hiršs H. *Prozas poētika*. R. 1989.  Kearns K. *Nineteenth Century Literary Realism.* L. 1996.  Wu D. *Romanticism: A Critical reader*. Blackwell, 1995.  *Зарубежная литература 19 века: романтизм.* М. 1990.  *История немецкой литературы.* Т.1, 2. М. 1985.  *Зенкин С. Работы по французской литературе.* 1999.  Anglistikas studijas  Berlin I., The Roots of Romanticism, Princeton University Press, 1999.  Gottsche, D., Mucignat, R., Weninger, R. (Eds.) (2021). Landscapes of realism: Mapping Realism. 1. sējums. Amsterdam : John Benjamins Publishing Company, 31.-64.lpp.; 191.-212.lpp.; 417.-487.lpp.  Rusistikas studijas  1. Baron W. Paintings and Drawings. - London, Amsterdam: Van Gogh Museum, Royal Academy of Arts, 1992.  2. Gombrich, E. Mākslas vēsture, - Rīga: Zvaigzne ABC, 1997.  3. Siliņš I. Lielo patiesību meklējumi. - Rīga: Jumava, 2002.  4. Western architecture Baroque-and-Rococo https://www.britannica.com/art/Western-architecture/Baroque-and-Rococo#ref489067  5. Базен. Ж. Барокко и рококо.- Москва, 2012.  6. Бродская Н. Импрессионизм. — СПб.: Аврора, 2002.  7. Данилевский Р. Немецкий реализм 1850—1860-х годов и русская литература// Эпоха реализма: Из истории международных связей русской литературы . - Ленинград: Наука, 1982.  8. Жеребин А. И. Стиль рококо как пространство культуры // ХУШ век: литература в контексте культуры. – Москва: 1999.  9. Заборов П. Ипполит Тэн в России.// Эпоха реализма: Из истории международных связей русской литературы. Ленинград: Наука 1982.  10 Лотман Л. М. Беседы о русской культуре. С.-Петербург, 2014.  11. Тарнас Р. История западного мышления. - Москва, 2017. | |
| ***Periodika un citi informācijas avoti*** | |
| Cambridge Journals Online - [www.cambridge.org](http://www.cambridge.org)  <http://www.jstor.org/>  [www.worldliteraturetoday.org](http://www.worldliteraturetoday.org)  Encyclopedia Britannica: [www.britannica.com](http://www.britannica.com)  Questia Online Library: [www.questia.com](http://www.questia.com) | |
| ***Piezīmes*** | |
|  | |