**DAUGAVPILS UNIVERSITĀTES**

**STUDIJU KURSA APRAKSTS**

|  |  |
| --- | --- |
| Studiju kursa nosaukums | ***Mūsdienu latviešu valoda:***  ***morfoloģija un vārddarināšana*** [DP] |
| Studiju kursa kods (DUIS) |  |
| Zinātnes nozare | Filoloģija |
| Kursa līmenis | 6 |
| Kredītpunkti | 3 |
| ECTS kredītpunkti | 4,5 |
| Kopējais kontaktstundu skaits | 48 |
| Lekciju stundu skaits | 12 |
| Semināru stundu skaits | 12 |
| Praktisko darbu stundu skaits | 24 |
| Laboratorijas darbu stundu skaits | - |
| Studējošā patstāvīgā darba stundu skaits | 72 |
|  | |
| Kursa autors(-i) | |
| Dr. philol. doc. Svetlana Polkovņikova | |
| Kursa docētājs(-i) | |
| Dr. philol. doc. Svetlana Polkovņikova | |
| Priekšzināšanas | |
| Nav | |
| Studiju kursa anotācija | |
| Studiju kursa mērķis: pilnveidot izpratni par latviešu valodas morfoloģiju un vārddarināšanu kā būtisku valodas līmeni un valodniecības nozari, analizējot mūsdienu latviešu valodas morfoloģisko un derivatīvo sistēmu un attīstot prasmes veikt vārdu morfoloģisko un derivatīvo analīzi  Kursa uzdevumi:  – paplašināt studentu teorētiskās zināšanas par mūsdienu latviešu valodas morfoloģisko un derivatīvo sistēmu, vārddarināšanas paņēmieniem un līdzekļiem, vārdformu veidošanas likumībām, formu paradigmām un gramatiskām kategorijām,  – attīstīt izpratni par latviešu valodas nomenu, vietniekvārdu, darbības vārdu, apstākļa vārdu, palīgvārdu un izsauksmes vārda gramatisko nozīmju izteikšanas likumībām,  – veidot prasmi izzināt un interpretēt apgūto vārdšķiru gramatiskās kategorijas tekstveides paņēmienu aspektā,  – pilnveidot morfoloģiskās un derivatīvās analīzes prasmes.  Kursa aprakstā piedāvātie obligātie informācijas avoti studiju procesā izmantojami fragmentāri pēc docetāja norādījuma. | |
| Studiju kursa kalendārais plāns | |
| Studiju kursa struktūra: lekcijas (L) 12 akadēmiskās st., semināri (S) - 12 akadēmiskās st., praktiskie darbi (P) - 24 akadēmiskās st., patstāvīgais darbs (Pd) - 72 akadēmiskās st.  1. Morfēmika kā valodniecības nozare. Morfēmikas vispārīgs raksturojums. L2, S2, P4, Pd10  2. Vārddarināšana jeb derivatoloģija kā valodniecības nozare. 1. starppārbaudījums. L2, S2, P4, Pd10  3. Morfoloģija kā valodniecības nozare. Morfoloģijas vispārīgs raksturojums. L2, Pd6  4. Nomenu (lietvārdu, īpašības vārdu, skaitļa vārdu) leksiski gramatiskais raksturojums. L2, P4, Pd10   1. 5. Vietniekvārda leksiski gramatiskais raksturojums. 2. starppārbaudījums. S2, P2, Pd6 2. 6. Darbības vārda leksiski gramatiskais raksturojums. L2, S2, P4, Pd10   7. Darbības vārda divdabja formas. 3. starppārbaudījums. S2, P2, Pd6   1. 8. Apstākļa vārda leksiski gramatiskais raksturojums. S2, P2, Pd6   9. Palīgvārdu vispārīgs raksturojums. 4. starppārbaudījums. L2, P2, Pd8  *L – lekcija*  *S – seminārs*  *P – praktiskie darbi*  *Pd – patstāvīgais darbs* | |
| Studiju rezultāti | |
| |  | | --- | | ZINĀŠANAS | | 1. 1. Pārzina latviešu valodas morfoloģiskās un derivatīvās sistēmas nozīmīgākos pētījumus un teorētiskās informācijas ieguves resursus. 2. 2. Izprot latviešu valodas morfoloģiskās un derivatīvās sistēmas struktūru un spēj definēt kursa pamatjēdzienus. 3. 3. Ir izpratne par gramatiskajām kategorijām un nozīmēm, dažādu vārdšķiru paradigmu veidošanās specifiku, vārdformu funkcionēšanas likumsakarībām, dažādu vārdšķiru vārdu darināšanas paņēmieniem un līdzekļiem. | | PRASMES | | 1. 4. Analizē un izvērtē savu zināšanu un prasmju kvalitāti, mērķtiecīgi pilnveido tās, izmantojot jaunāko lingvistisko teorētisko un uzziņu literatūru un organizējot patstāvīgo darbu. 2. 5. Prot saskatīt morfoloģiskās un derivatīvās kopsakarības, analizēt, sistematizēt un salīdzināt valodas materiālu. 3. 6. Veic dažādu vārdšķiru vārdu morfoloģisko un derivatīvo analīzi, saskata dažādu gramatisko nozīmju un derivatīvo līdzekļu iespējas tekstveidē. | | KOMPETENCE | | 1. 7. Stabili orientējas valodas morfoloģiskajā un derivatīvajā sistēmā un argumentēti vērtē vārdformu lietojumu tekstveides aspektā. 2. 8. Pastāvīgi pilnveido savu lingvistisko kompetenci, apzinot aktuālas tendences mūsdienu latviešu morfoloģijā un vārddarināšanā. 3. 9. Prot kritiski vērtēt, atlasīt un analizēt informāciju, kas nepieciešama patstāvīgo darbu izstrādē vai morfoloģiska un derivatīva rakstura problēmjautājumu risināšanā. | | |
| Studējošo patstāvīgo darbu organizācijas un uzdevumu raksturojums | |
| Patstāvīgais darbs: teorētiskās literatūras studijas un balstkonspektu veidošana, gatavošanās semināriem, kontroldarbiem un eksāmenam, praktisko darbu izpilde.  Zinātniskās literatūras studijas. Pd16  Ziņojumu sagatavošana seminārnodarbībām. Pd16  Gatavošanās kontroldarbiem un eksāmenam. Pd20  Praktisko darbu izpilde. Pd20 | |
| Prasības kredītpunktu iegūšanai | |
| Studiju kursa gala vērtējums veidojas, summējot patstāvīgi veiktā darba rezultātus, kuri tiek prezentēti un apspriesti nodarbībās, kā arī sekmīgi nokārtots eksāmens:  – regulāru nodarbību apmeklējumu un aktīvu darbu semināros (pozitīvs vērtējums par semināra jautājumiem) – 20%;  – patstāvīgo darbu izpilde un starppārbaudījumu rezultāti – 60%;  – noslēguma pārbaudījums: eksāmens – 20%.  STARPPĀRBAUDĪJUMI  1. starppārbaudījums. vārdu morfēmiskā un derivatīvā analīze.  2. starppārbaudījums. nomenu un pronomenu morfoloģiskā analīze.  3. starppārbaudījums. darbības vārdu un divdabju morfoloģiskā analīze.  4. starppārbaudījums. palīgvārdu un izsauksmes vārdu morfoloģiskā analīze.  NOSLĒGUMA PĀRBAUDĪJUMS  Eksāmens  STUDIJU REZULTĀTU VĒRTĒŠANAS KRITĒRIJI  Studiju kursa apguve tā noslēgumā tiek vērtēta 10 ballu skalā saskaņā ar Latvijas Republikas normatīvajiem aktiem un atbilstoši "Nolikumam par studijām Daugavpils Universitātē" (apstiprināts DU Senāta sēdē 17.12.2018., protokols Nr. 15), vadoties pēc šādiem kritērijiem:iegūto zināšanu apjoms un kvalitāte, iegūtās prasmes un kompetences atbilstoši plānotajiem studiju rezultātiem.  STUDIJU REZULTĀTU VĒRTĒŠANA   |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | | Pārbaudījumu veidi | Studiju rezultāti | | | | | | | | | | 1. | 2. | 3. | 4. | 5. | 6. | 7. | 8. | 9. | | Darbs semināros | + | + | + | + | + | + | + | + | + | | 1.starppārbaudījums | + | + |  | + | + | + | + | + | + | | 2.starppārbaudījums | + | + |  | + | + | + | + | + | + | | 3.starppārbaudījums | + | + | + | + | + | + | + | + | + | | 4.starppārbaudījums | + | + | + | + | + | + | + | + | + | | Noslēguma pārbaudījums | + | + | + | + | + | + | + | + | + | | |
| Kursa saturs | |
| 1. 1. tēma. Morfēmika kā valodniecības nozare. Morfēmikas vispārīgs raksturojums. L2, S2, P4, Pd10   Morfēmas izpratne un morfēmu klasifikācijas principi. Sakne un afiksi, afiksu raksturojums. Pirmatnīgi vārdi un sekundāri vārdi. Vārda morfēmiskā struktūra. Morfēmu apvienojumi*:* celms, izskaņa, fināle. Svešvārdu struktūra. Morfonoloģija, morfonoloģijas izpētes objekts. Vokālisma un konsonantisma pārmaiņu morfonoloģiskās funkcijas. Morfa un alomorfa jēdziens, alomorfisms. Vārda morfēmiskās struktūras izmaiņas valodas vēsturiskās attīstības gaitā. Vārda morfēmiskā analīze.  Patstāvīgais darbs: teorētiskās literatūras studijas un balstkonspektu veidošana, gatavošanās semināram, praktisko darbu izpilde.   1. 2. tēma. Vārddarināšana jeb derivatoloģija kā valodniecības nozare. L2, S2, P4, Pd10   Vārddarināšanas vispārīgs raksturojums. Vārddarināšanas paņēmienu raksturojums. Produktīvākie vārddarināšanas paņēmieni un līdzekļi. Morfoloģiskais vārddarināšanas paņēmiens jeb afiksācija, tās veidi. Sintaktiskais vārddarināšanas paņēmiens jeb salikteņu darināšana. Salikteņatvasinājumu darināšana. Konversija, konversijas veidi. Saliktenkonversija. Vārddarināšanas motivācija. Vārddarināšanas nozīme. Vārddarināšanas tips. Vārddarināšanas ligzda un vārddarināšanas ķēde. Dažādu vārdšķiru vārdu derivatīvā sistēma. Sinhroniskais un diahroniskais aspekts vārda derivatāvās struktūras analīzē. Vārda derivatīvā analīze.  Patstāvīgais darbs: teorētiskās literatūras studijas un balstkonspektu veidošana, gatavošanās semināram un kontroldarbam, praktisko darbu izpilde.  1.starppārbaudījums   1. 3. tēma. Morfoloģija kā valodniecības nozare. Morfoloģijas vispārīgs raksturojums. L2, Pd6   Vārds un vārdforma kā morfoloģijas izpētes objekts. Morfoloģiskās kategorijas un formveidošana. Formveidošanas paņēmieni un līdzekļi, formu tipi. Morfoloģiskais formveidošanas paņēmiens un sintētiskas formas. Sintaktiskais formveidošanas paņēmiens un analītiskas formas. Semantiskais formveidošanas paņēmiens un supletīvas formas. Vārdu klasifikācija gramatikā. Vārdšķiras jēdziens. Vārdšķiru klasifikācijas pamatpazīmes un problēmas. Latviešu valodas vārdšķiru sistēma (patstāvīgi vārdi, palīgvārdi, izsauksmes vārdi).  Patstāvīgais darbs: teorētiskās literatūras studijas un balstkonspektu veidošana.   1. 4. tēma. Nomenu (lietvārdu, īpašības vārdu, skaitļa vārdu) leksiski gramatiskais raksturojums. L2, P4, Pd10   Nomenu (lietvārdu, īpašības vārdu, skaitļa vārdu) vispārinātā nozīme, morfoloģiskās pazīmes un sintaktiskās funkcijas.  Lietvārds jeb substantīvs, tā morfoloģiskās kategorijas: dzimte, skaitlis, locījums; to izteikšanas līdzekļi un paņēmieni. Lietvārdi ar abu skaitļu paradigmu, vienskaitlinieki, daudzskaitlinieki. Lietvārdu deklinācijas. Lietvārdi ārpus deklināciju sistēmas. Atgriezeniskie lietvārdi. Nelokāmie lietvārdi. Ģenitīveņi. Lietvārda locījumu sistēma un galvenās locījumu gramatiskās nozīmes. Īpašības vārds jeb adjektīvs, tā vispārīgs raksturojums: vispārinātā nozīme, morfoloģiskās pazīmes un sintaktiskais lietojums. Īpašības vārdu semantiskais iedalījums. Īpašības vārdu formu tipi, formveides paņēmieni un līdzekļi. Īpašības vārda kategorijas: dzimte, skaitlis, locījums; gradācija, nenoteiktie un noteiktie īpašības vārdi. Nelokāmie īpašības vārdi.  Skaitļa vārds jeb numerālis, tā vispārīgs raksturojums un semantiskais iedalījums. Pamata skaitļa vārdi un kārtas skaitļa vārdi; to morfoloģiskās pazīmes un sintaktiskais lietojums. Nelokāmie pamata skaitļa vārdi.  Nomenu (lietvārdu, īpašības vārdu, skaitļa vārdu) morfoloģiskā analīze.  Patstāvīgais darbs: teorētiskās literatūras studijas un balstkonspektu veidošana, praktisko darbu izpilde.   1. 5. tēma. Vietniekvārda leksiski gramatiskais raksturojums. S2, P2, Pd6   Vietniekvārds jeb pronomens, tā leksiski gramatiskais raksturojums: vispārinātā nozīme, morfoloģiskās pazīmes un sintaktiskais lietojums. Vietniekvārdu iedalījums pēc nozīmes un sintaktiskā lietojuma. Vietniekvārdu morfoloģiskās kategorijas, to formveides īpatnības, pilnās un nepilnās paradigmas. Vietniekvārdu locīšanas īpatnības. Vietniekvārdu morfoloģiskā analīze.  Patstāvīgais darbs: teorētiskās literatūras studijas un balstkonspektu veidošana, gatavošanās semināram un kontroldarbam, praktisko darbu izpilde.  2.starppārbaudījums   1. 6. tēma. Darbības vārda leksiski gramatiskais raksturojums. L2, S2, P4, Pd10   Darbības vārds jeb verbs: vispārinātā leksiskā nozīme, morfoloģiskās kategorijas un sintaktiskās funkcijas. Darbības vārda konjugēšana. Tiešās darbības vārdu kategorijas: persona, laiks, izteiksme. Finītās un infinītās verba formas. Darbības vārda laika kategorija: laika formas, to nozīme; laika formu veidošanas līdzekļi un paņēmieni. Darbības vārda izteiksmes kategorija un modalitāte. Izteiksmju sistēma latviešu valodā. Izteiksmju veidošanas paņēmieni un līdzekļi. Darbības vārda leksiski gramatiskās kategorijas. Pārejamības jeb transitivitātes būtība. Refleksivitāte, atgriezenisko darbības vārdu semantika. Kārtas kategorija: darāmā un ciešamā kārta. Veida kategorija, tās izteikšanas līdzekļi. Nominālās darbības vārdu gramatiskās kategorijas: dzimte, skaitlis, locījums. Darbības vārdu morfoloģiskā analīze.  Patstāvīgais darbs: teorētiskās literatūras studijas un balstkonspektu veidošana, gatavošanās semināram, praktisko darbu izpilde.   1. 7. tēma. Darbības vārda divdabja formas. S2, P2, Pd6   Divdabju jeb participu gramatiskais raksturojums. Lokāmie un nelokāmie divdabji. Lokāmo divdabju veidošana, gramatiskās kategorijas, nozīme un funkcijas. Daļēji lokāmais divdabis, tā veidošana, nozīme un funkcijas. Nelokāmie divdabji, to veidošana, nozīme un lietošana. Divdabju morfoloģiskā analīze.  Patstāvīgais darbs: teorētiskās literatūras studijas un balstkonspektu veidošana, gatavošanās semināram un kontroldarbam, praktisko darbu izpilde.  3.starppārbaudījums  8. tēma. Apstākļa vārda leksiski gramatiskais raksturojums. S2, P2, Pd6  Apstākļa vārds jeb adverbs, tā vispārīgs raksturojums: vispārinātā nozīme, sintaktiskais lietojums un gradācijas formas. Apstākļa vārdu leksiski semantiskās grupas. Apstākļa vārdu leksiski semantisko nozīmju sinkrētisms. Apstākļa vārdu nošķiršana no citām vārdšķirām. Adverbēšanās jeb dažādu vārdšķiru vārdu pāreja apstākļa vārdos. Apstākļa vārdu morfoloģiskā analīze.  Patstāvīgais darbs: teorētiskās literatūras studijas un balstkonspektu veidošana, gatavošanās semināram, praktisko darbu izpilde.  9. tēma. Palīgvārdu vispārīgs raksturojums. L2, P2, Pd8  Prievārds jeb prepozīcija, tās vispārīgs raksturojums: semantika, prievārdu pārvaldījums un leksiski semantiskās grupas.  Saiklis jeb konjunkcija, tās vispārīgs raksturojums, sintaktiskās funkcijas, iedalījums pēc funkcijas teikumā un semantikas.  Partikula, tās semantiski funkcionālais raksturojums un iedalījums.  Izsauksmes vārds jeb interjekcija, tās vispārīgs raksturojums: iedalījums, sintaktiskais lietojums un semantiskās grupas.  Vārdšķiru homonīmija. Gratikalizēšanās un leksikalizēšanās mūsdienu latviešu valodā. Apstākļa vārdu un palīgvārdu homonīmija. Palīgvārdu un izsauksmes vārdu morfoloģiskā analīze.  Patstāvīgais darbs: teorētiskās literatūras studijas un balstkonspektu veidošana, gatavošanās kontroldarbam, praktisko darbu izpilde.  4.starpārbaudījums | |
| Obligāti izmantojamie informācijas avoti | |
| 1. Kalnača, A. Morfēmika un morfonoloģija. Rīga, 2004.  2. Kalnača, A. Morfoloģija. Latviešu valoda. Prof. Andreja Veisberga red. Rīga, 2013, 45.–108. lpp.  3. Latviešu valodas gramatika. Rīga, 2013.  4. Paegle, Dz. Latviešu literārās valodas morfoloģija. I daļa. Rīga, 2003.  5. Soida, E. Vārddarināšana. Rīga, 2009. 6. Vulāne, A. Morfēmika. Latviešu valoda. Prof. Andreja Veisberga red. Rīga, 2013, 35.–44. lpp. | |
| Papildus informācijas avoti | |
| 1. Freimane, I. Valodas kultūra teorētiskā skatījumā. Rīga, 993.  2. Endzelīns J. Latviešu valodas gramatika. Rīga, 1951. 3. Endzelīns J., Mīlenbahs K. Latviešu valodas mācība. Rīga, 1993. 4. Kalme, V. Latviešu literārās valodas vārddarināšana un morfoloģija. Lokāmās vārdšķiras. Liepāja, 2001  5. Kalnača, A., Lokmane, I. Latvian Grammar. Rīga, 2021.  6. Nītiņa D. Latviešu valodas morfoloģija (konspektīvs lokāmo vārdšķiru apskats). Rīga, 2001.  7. Kalnača A. Partikula IT KĀ un modalitāte. Latvistika un somugristika Latvijas Universitātē. Rīga, 2010, 39.–49. lpp.  8. Kalnača, A. Vārdšķiru sinkrētisms latviešu valodā. Baltu filoloģija. X. Rīga, 2001.  9. Latviešu literārās valodas morfoloģiskās sistēmas attīstība. Nelokāmās vārdšķiras. Rīga, 2007.  10. Smiltniece, G. Vēlreiz par adverbu un prievārdu robežu problēmu. Vārds un tā pētīšanas aspekti : rakstu krājums, 16(1). Liepāja, 2012, 276.–282. lpp. 11. Valodniecības pamatterminu skaidrojošā vārdnīca. Rīga: Valsts valodas aģentūra, 2007.   * 12. Zilgalve, E. [Ne un nē sintaktisko un semantisko funkciju sastatījums.](https://www.apgads.lu.lv/fileadmin/user_upload/lu_portal/apgads/PDF/ResLatvienses/RL_4/14_Evelina_Zilgalve.pdf) *RES LATVIENSES. IV. Semantika. Sintakse. Valodas kultūra. INTA FREIMANE. SCRIPTUM FESTIVUM*. Kalnača, Andra, Lokmane, Ilze (sast.). Rīga, 2017, 193.–204. lpp. | |
| Periodika un citi informācijas avoti | |
| 1. Linguistica Lettica. (Kopš 1997) Rīga: LU Latviešu valodas institūts.  2. Valoda dažādu kultūru kontekstā. (Kopš 1991) Rakstu krājums. Daugavpils Universitāte: Saule.  3. Valoda: nozīme un forma. (Kopš 2011) Rakstu krājums. Rīga: LU Akadēmiskais apgāds.  4. Valodas prakse: vērojumi un ieteikumi. (Kopš 2009) Populārzinātnisku rakstu krājums. Rīga: Latviešu valodas aģentūra.  5. Vārds un tā pētīšanas aspekti. (Kopš 1997) Liepājas Universitāte. | |
| Piezīmes | |
| Studiju kurss tiek docēts un apgūts latviešu valodā. | |