**DAUGAVPILS UNIVERSITĀTES**

**STUDIJU KURSA APRAKSTS**

|  |  |
| --- | --- |
| Studiju kursa nosaukums | **Civilā aizsardzība** |
| Studiju kursa kods (DUIS) |  |
| Zinātnes nozare | **Ķīmija** |
| Kursa līmenis | 5 |
| Kredītpunkti | 1 |
| ECTS kredītpunkti | 1,5 |
| Kopējais kontaktstundu skaits | 16 |
| Lekciju stundu skaits | 8 |
| Semināru stundu skaits | 8 |
| Praktisko darbu stundu skaits | 0 |
| Laboratorijas darbu stundu skaits | 0 |
| Studējošā patstāvīgā darba stundu skaits | 24 |
| Kursa autors(-i) | |
| Dr.chem.doc. Ilva Nakurte | |
| Kursa docētājs(-i) | |
| Vieslekt. Mihails Aleksejevs | |
| Priekšzināšanas | |
| Nav nepieciešamas | |
| Studiju kursa anotācija | |
| Kursa mērķis ir sniegt zināšanas studentiem par civilās aizsardzības (CA) jautājumiem Latvijā.  Kursā tiek apskatīta Latvijas CA sistēmas loma (arī ES un NATO ietvaros), organizācija, vadība un struktūra, kā arī CA sistēmas subjektu galvenie uzdevumi. Tiek apskatīti katastrofu pārvaldīšanas principi un to plānošana, analizētas valsts un pašvaldību iestāžu sadarbības iespējas katastrofu situācijās, resursu iesaistīšana. Apskatītas ikdienā iespējamās bīstamās situācijas, drošas uzvedības principi, izvērtēta rīcība dažādos apdraudējumos un katastrofu situācijās, kā arī iedzīvotāju brīdināšanas un apziņošanas sistēmas loma. Apskatīta plašsaziņu (sociālo tīklu) loma un ietekme informācijas izplatīšanā ārkārtas situācijās un katastrofās. Nodrošinātas vispārējas zināšanas par katastrofu medicīnas sistēmas lomu un pirmās palīdzības sniegšanu.  Kursa uzdevums ir veidot studentu prasmju un attieksmju kopuma par civilās aizsardzības sistēmas darbību un pirmās palīdzības sniegšanu.  Kurss izstrādāts ņemot vērā Ministru kabineta 2017.gada 5.decembra noteikumus Nr.716 “Minimālās prasības obligātā civilās aizsardzības kursa saturam un nodarbināto civilās aizsardzības apmācības saturam” prasības. | |
| Studiju kursa kalendārais plāns | |
| 1. Civilās aizsardzības sistēma valstī. Katastrofu pārvaldīšana, plānošana un pasākumu īstenošana. Iespējamās katastrofas un to sekas (L2, S2, Pd4) 2. Civilā aizsardzība eiropas savienības un nato kontekstā, humānās palīdzības sniegšana un saņemšana. Civilās trauksmes un apziņošanas sistēma. Katastrofu medicīnas sistēmas organizēšana un pirmās palīdzības sniegšana (S2, Pd6) 3. Iestādes, komersanta un pašvaldības civilās aizsardzības plānošana (L2) 4. Bīstamo ķīmisko vielu un maisījumu klasifikācija, glabāšanas un pārvadāšanas prasības (L2, Pd4) 5. Rīcība ugunsgrēka gadījumā un evakuācija (S2, Pd4) 6. Labās prakses piemēri un pieredze no starptautiskajām misijām (L2, Pd4) 7. Plašsaziņu līdzekļu loma ārkārtas situācijās un katastrofās (S2, Pd2) | |
| Studiju rezultāti | |
| **Zināšanas** par   1. civilās aizsardzības specifiskiem jautājumiem Latvijā un Eiropas Savienībā un par pirmo palīdzību; 2. civilās aizsardzības sistēmas struktūru, tiesisko regulējumu, organizāciju un vadību; 3. valsts, pašvaldību, juridisko un fizisko personu uzdevumiem, tiesībām un pienākumiem civilās aizsardzības jomā; 4. paaugstinātas bīstamības objektiem, tā īpašnieka vai tiesiskā valdītāja pienākumiem un tiesībām; 5. pašvaldību civilās aizsardzības komisijā, pasākumu plānošanu, par apdraudējuma riska novērtēšanu, par bīstamām vielām, to klasifikāciju un prasībām to glabāšanai un pārvadājumiem; 6. starptautiskās palīdzības lūgšanu un sniegšanu; 7. individuālajiem aizsardzības līdzekļiem katastrofas gadījumā (piemēram, filtrējošas gāzmaskas, pretķīmiskie aizsargtērpi); 8. īpašajiem tiesiskajiem režīmiem (ārkārtējo situāciju un izņēmuma stāvokli).   **Prasmes:**   1. pielietot apgūtās zināšanas par valsts, pašvaldību un citu organizāciju lomu un pienākumiem iespējamu katastrofu pārvaldīšanas pasākumu plānošanā un to īstenošanas pasākumiem dažādu apdraudējuma gadījumos; 2. sniegt pirmo palīdzību dzīvībai kritiskās situācijās (piemēram, bīstamas asiņošanas apturēšana, atdzīvināšanas pasākumi), kā arī palīdzības izsaukšanu.   **Kompetence:**   1. risināt problēmas un pielietot zināšanas par civilās aizsardzības sistēmas organizāciju un rīcību iespējamās bīstamās situācijās (ieskaitot pirmās palīdzības pamatzināšanas) un iespējamo risku novēršanu, veidojot drošas uzvedības principus atkarībā no ārkārtas situācijas rakstura un veida. | |
| Studējošo patstāvīgo darbu organizācijas un uzdevumu raksturojums | |
| Studējošo patstāvīgais darbs tiek organizēts individuāli un/vai mazākās darba grupās, uzdodot šādus uzdevumus: patstāvīgi gatavoties semināru nodarbībām un starp pārbaudījumiem; studēt ar kursa tēmām saistīto literatūru un veikt tās analīzi. | |
| Prasības kredītpunktu iegūšanai | |
| Vērā tiek ņemts nodarbību apmeklējums un starprezultāti (semināru testi), kuri tiek vērtēti sistēmā “ieskaitīts” vai “neieskaitīts”. Noslēguma ieskaitē rezultāti tiek vērtēti 10 ballu skalā ar Latvijas Republikas un LU Senāta normatīvajiem aktiem pēc šādiem kritērijiem: iegūto zināšanu apjoms un kvalitāte; iegūtās prasmes; iegūtā kompetence atbilstīgi plānotajiem studiju rezultātiem. Noslēguma ieskaitē katrā no daļām vērtējumam ir jābūt vismaz 4 balles vai vairāk, kas atbilst kursā sasniegto rezultātu kopvērtējumam “ieskaitīts”.  Lekciju un semināru apmeklējums vismaz 90%.  Starppārbaudījumi:  1.Semināra tests pirmā palīdzība (25%)  2. Semināru tests- CA sistēma (25%)  Noslēguma pārbaudījums- eksāmens (rakstisks)  Ieskaite. 1.daļa Pirmā palīdzība (25%)  Ieskaite. 2.daļa CA sistēma, uzdevumi un rīcība (25%)  Studiju kursa apguve tā noslēgumā tiek vērtēta 10 ballu skalā saskaņā ar Latvijas Republikas Ministru kabineta noteikumiem Nr.141, Nr.512, Nr.240 un LU Senāta 29.06.2015. lēmumu Nr. 211, vadoties pēc šādiem kritērijiem: iegūto zināšanu apjoms un kvalitāte; iegūtās prasmes; iegūtā kompetence atbilstīgi plānotajiem studiju rezultātiem.  Vērtējums 10 ballu sistēmā.  ***Studiju rezultātu vērtēšana***   |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | | Pārbaudījumu veidi | Studiju rezultāti | | | | | | | | | | | | 1. | 2. | 3. | 4. | 5. | 6. | 7. | 8. | 9. | 10. | 11. | | 1. Starppārbaudījums | + |  |  |  |  |  |  |  |  | + |  | | 2. Starppārbaudījums | + |  | + | + |  |  | + |  |  | + |  | | 3. Noslēguma pārbaudījums 1. daļa |  |  |  |  |  |  |  |  |  | + | + | | 4. Noslēguma pārbaudījums 2. daļa | + | + | + | + | + | + | + | + | + |  | + | | |
| Kursa saturs | |
| **1.tēma. Civilās aizsardzības sistēma valstī. Katastrofu pārvaldīšana, plānošana un pasākumu īstenošana. Iespējamās katastrofas un to sekas** (L2, S2, Pd4)  Valsts civilās aizsardzības sistēmas loma nacionālās drošības sistēmā; Tiesiskais regulējums civilās aizsardzības sistēmas darbības nodrošināšanai; Civilās aizsardzības sistēmas organizācija, struktūra, galvenie uzdevumi un vadība; Civilās aizsardzības pasākumu plānošana; Atbildība par pārkāpumiem civilās aizsardzības jomā; Valsts institūciju, pašvaldību un komersantu uzdevumi un tiesības civilajā aizsardzībā; Iedzīvotāju tiesības un pienākumi civilajā aizsardzībā; Prakses piemēri.  Katastrofu pārvaldīšanas pasākumu plānošana – preventīvie, gatavības, reaģēšanas un seku likvidēšanas neatliekamie pasākumi; Riska novērtēšana; Valsts civilās aizsardzības plāns; Civilās aizsardzības apmācība un mācības; Katastrofu un to mērogu iedalījums; Resursu iesaistīšana katastrofu pārvaldīšanā; Juridisko un fizisko personu iesaistīšana reaģēšanas pasākumos; Valsts materiālās rezerves; Ārkārtējā situācija un izņēmuma stāvoklis; Civil-militārā sadarbība.  Valstī (un ārpus tās) iespējamās katastrofas un to sekas – dabas katastrofas, cilvēku izraisītās katastrofas, tehnogēnās katastrofas, sabiedriskās nekārtības, terorisms, epidēmijas, epizootijas, epifitotijas un citi apdraudējumi; Paaugstinātas bīstamības objekti, to noteikšanas kritēriji un riska samazināšanas pasākumi; Evakuācijas pasākumu organizēšana; Radiācijas drošība, individuālie un kolektīvie aizsardzības pasākumi; Prakses piemēri; Seminārs.  **2.tēma. Civilā aizsardzība eiropas savienības un nato kontekstā, humānās palīdzības sniegšana un saņemšana. Civilās trauksmes un apziņošanas sistēma. Katastrofu medicīnas sistēmas organizēšana un pirmās palīdzības sniegšana** (S2, Pd6)  Civilās aizsardzības sadarbība divpusējo līgumu ietvaros; Sadarbība Baltijas jūras reģionā; Eiropas Savienības civilās aizsardzības mehānisms; Civilās aizsardzības loma NATO kontekstā; Humānās palīdzības sniegšana un saņemšanas kārtība; Prakses piemēri.  Civilās trauksmes un apziņošanas sistēma, mērķis, uzdevumi un tās darbības principi; Iedzīvotāju rīcība; Trauksmes sirēnu gatavības pārbaude; Modernie trauksmes un apziņošanas risinājumi; Prakses piemēri.  Katastrofu medicīnas sistēma, tās vadība, plānošana, koordinēšana, organizēšana un aktivizēšana; Ārkārtas medicīniskās situācijas un ārkārtas sabiedrības veselības situācijas; medicīnas sistēmas resursi; Katasotru medicīnas plāni; Prakses piemēri; Pirmās palīdzības sniegšana katastrofu situācijās; Rīcība negadījuma vietā; rīcības shēma; ABC shēma, ABC praktiskais demonstrējums; Šoks; Asiņošana; Slīkšana; Brūces, traumas un citi bojājumi; Praktiskais demonstrējums, praktiskie darbi.  **3. tēma. Iestādes, komersanta un pašvaldības civilās aizsardzības plānošana** (L2)  Iestādes, komersanta un pašvaldības civilās aizsardzības plāns; Plāna mērķis un uzdevumi; Iestādes, komersanta un pašvaldības civilās aizsardzības plāna izstrādāšanas pamatprincipi un iekļaujamā informācija; Plāna pārbaude un precizēšana; Pašvaldības civilās aizsardzības komisija, tās uzdevumi, tiesības, struktūra un darba organizācija; Prakses piemēri.  **4.tēma. Bīstamo ķīmisko vielu un maisījumu klasifikācija, glabāšanas un pārvadāšanas prasības** (L2, Pd4)  Ķīmisko vielu un bīstamo kravu starptautiskie un iekšzemes pārvadājumi ar autotransportu un aviotransportu, pa dzelzceļu un jūru; REACH regula – ķīmisko vielu reģistrēšana, vērtēšana, licencēšana un ierobežošana; CLP regula – ķīmisko vielu klasificēšana, marķēšana un bīstamības apzīmējumi; Drošības datu lapas; Bīstamo ķīmisko vielu un maisījumu, glabāšana, marķēšana, uzraudzība un kontrole; A, B kategoriju atļaujas piesārņojošo darbību veikšanai. Prakses piemēri.  **5.tēma. Rīcība ugunsgrēka gadījumā un evakuācija** (S2, Pd4)  Rīcība ugunsgrēka gadījumā; Dūmu detektori; Ugunsdzēšamie aprāti; Evakuācijas pasākumi (mājās, sabiedriskā vai publiskā ēkā, katastrofu gadījumā); Ārkārtas gadījumu soma; Prakses piemēri.  **6.tēma. Labās prakses piemēri un pieredze no starptautiskajām misijām** (L2, Pd4)  Praktiskās pieredzes atziņas no starptautiskām misijām, misiju iespējām, kompetences prasībām, mandātu, problēmām un izaicinājumiem; Atziņas par dalību no kādas starptautiskās misijas – katastrofu palīdzības sniegšanas misija, misija karadarbības zonā, miera uzturēšana misija, humānās palīdzības misija, brīvprātīgais darbs ANO sistēmā vai citā organizācijā. Prakses piemērs.  **7.tēma. Plašsaziņu līdzekļu loma ārkārtas situācijās un katastrofās** (S2, Pd2)  Informācijas līdzekļu (elektronisko plašsaziņu un sociālo tīklu) loma un ietekme uz informācijas pieejamību krīžu situācijās katastrofās; Informācijas izmantošana un tās manipulācija; Informācijas ietekme uz lēmuma pieņemšanu. Problēmas un izaicinājumi; Prakses piemēri; Seminārs. | |
| Obligāti izmantojamie informācijas avoti | |
| 1. *Drošības padomi.* http://vugd.gov.lv  2. Kusiņš, J., Kļava, G. (2011). *Civilā aizsardzība*. Rīga: Drukātava.  3. Latvijas sarkanais krusts, projekts “Aware&Resilient”. <http://www.redcross.lv/lv/projekti/projekts-aware-and-resilient/>  4. *Pirmās palīdzības sniegšanas pamatzināšanu apmācības programmas vadlīnijas.* <http://www.nmpd.gov.lv> | |
| Papildus informācijas avoti | |
| 1. *Komisijas dienestu 2010.gada 12.decembra darba dokuments SEC* (2010) 1626 galīgā redakcija “Riska novērtēšanas un kartēšanas vadlīnijas katastrofu pārvaldībai”, Brisele, 2010. <http://ec.europa.eu/echo/index_en>  2. Wendling, C., Radisch, J. & Jacobzone, S. (2013). *The Use of Social Media in Risk and Crisis Communication*, OECD Working Papers on Public Governance, No. 24, OECD Publishing. <http://dx.doi.org/10.1787/5k3v01fskp9s-en> | |
| Periodika un citi informācijas avoti | |
|  | |
| Piezīmes | |
| Kursa valoda – latviešu un angļu. | |