**DAUGAVPILS UNIVERSITĀTES**

**STUDIJU KURSA APRAKSTS**

|  |  |
| --- | --- |
| Studiju kursa nosaukums | **Latviešu valodas etiķete (latviešu valoda kā otrā valoda)** |
| Studiju kursa kods (DUIS) | Valo2197 |
| Zinātnes nozare | Filoloģija |
| Kursa līmenis | 6 |
| Kredītpunkti | 2 |
| ECTS kredītpunkti | 3 |
| Kopējais kontaktstundu skaits | 32 |
| Lekciju stundu skaits | 16 |
| Semināru stundu skaits | 16 |
| Praktisko darbu stundu skaits | - |
| Laboratorijas darbu stundu skaits | - |
| Studējošā patstāvīgā darba stundu skaits | 48 |
|  | |
| Kursa autors(-i) | |
| Dr. philol. docente Svetlana Polkovņikova | |
| Kursa docētājs(-i) | |
| Dr. philol. docente Svetlana Polkovņikova | |
| Priekšzināšanas | |
| Nav | |
| Studiju kursa anotācija | |
| Studiju kursa mērķis: veidot izpratni par latviešu valodas etiķeti, tās verbālo repertuāru sinhroniskā un diahroniskā skatījumā.  Kursa uzdevumi:  – paplašināt studentu teorētiskās zināšanas par latviešu valodas etiķetes funkcionēšanas likumībām,  – pilnveidot izpratni par verbālās etiķetes repertuāru diahroniskā un sinhroniskā skatījumā,  – saistīt teorētiskās zināšanas ar praksi,  – pilnveidot lingvistiskās analīzes prasmes.  Kursa aprakstā piedāvātie obligātie informācijas avoti studiju procesā izmantojami fragmentāri pēc docetāja norādījuma. | |
| Studiju kursa kalendārais plāns | |
| Studiju kursa struktūra: lekcijas (L) – 16 akadēmiskās st., semināri (S) - 16 akadēmiskās st., patstāvīgais darbs (Pd) - 48 akadēmiskās st.  1. Valodas etiķetes teorētiskie aspekti. L2, S2, Pd8  2. Latviešu valodas etiķetes verbālais repertuārs. L4, S4, Pd12  3. Ikdienas saskarsme lietišķajā vidē. L4, S2, Pd8  1. starppārbaudījums.  4. Valodas etiķete elektroniskajā sarakstē. L4, S4, Pd10  5. Valodas etiķete un tautas/ indivīda mentalitāte. L2, S4, Pd12  Referāts, referāta prezentācija. | |
| Studiju rezultāti | |
| |  | | --- | | ZINĀŠANAS | | 1. Pārzina nozīmīgākos pētījumus par latviešu valodas etiķetes funkcionēšanas likumībām dažādās saziņas situācijās.   1. 2. Izprot verbālās etiķetes repertuāra jēdzienisko un stilistisko nokrāsu. 2. 3. Spēj definēt studiju kursā aktualizētos pamatjēdzienus. | | PRASMES | | 4. Analizē un izvērtē savu zināšanu un prasmju kvalitāti, mērķtiecīgi pilnveido tās, izmantojot jaunāko lingvistisko teorētisko un uzziņu literatūru un organizējot patstāvīgo darbu.  5. Prot analizēt, sistematizēt un salīdzināt latviešu valodas etiķetes izpausmes dažāda veida tekstos un saziņas situācijās.  6. Prot noteikt verbālās etiķetes līdzekļu funkcionalitāti. | | KOMPETENCE | | 1. 7. Pastāvīgi pilnveido savu lingvistisko kompetenci, apzinot aktuālas tendences mūsdienu latviešu valodā. 2. 8. Stabili orientējas latviešu valodas sistēmā un argumentēti vērtē dažādu verbālās etiķetes līdzekļu lietojumu saziņas situācijās. | | |
| Studējošo patstāvīgo darbu organizācijas un uzdevumu raksturojums | |
| Patstāvīgais darbs: teorētiskās literatūras studijas un balstkonspektu veidošana, gatavošanās semināriem, kontroldarbiem un ieskaitei, praktisko darbu izpilde.  Zinātniskās literatūras studijas. Pd10  Ziņojumu sagatavošana seminārnodarbībām. Pd8  Gatavošanās kontroldarbiem un ieskaitei. Pd10  Praktisko darbu izpilde. Pd10  Referāta izstrāde un prezentācijas sagatavošana. Pd10 | |
| Prasības kredītpunktu iegūšanai | |
| Studiju kursa gala vērtējums veidojas, summējot patstāvīgi veiktā darba rezultātus, kuri tiek prezentēti un apspriesti nodarbībās, kā arī sekmīgi nokārtots eksāmens:  – regulāru nodarbību apmeklējumu un aktīvu darbu semināros (pozitīvs vērtējums par semināra jautājumiem) – 20%;  – patstāvīgo darbu izpilde un starppārbaudījumu rezultāti – 60%;  – noslēguma pārbaudījums: diferencētā ieskaite – 20%.  STARPPĀRBAUDĪJUMI   1. 1. starppārbaudījums. verbālās etiķetes žanru analīze.   2. referāts, referāta prezentācija.  3. patstāvīgie darbi.  NOSLĒGUMA PĀRBAUDĪJUMS  Diferencētā ieskaite  STUDIJU REZULTĀTU VĒRTĒŠANAS KRITĒRIJI  Studiju kursa apguve tā noslēgumā tiek vērtēta 10 ballu skalā saskaņā ar Latvijas Republikas normatīvajiem aktiem un atbilstoši "Nolikumam par studijām Daugavpils Universitātē" (apstiprināts DU Senāta sēdē 17.12.2018., protokols Nr. 15), vadoties pēc šādiem kritērijiem:iegūto zināšanu apjoms un kvalitāte, iegūtās prasmes un kompetences atbilstoši plānotajiem studiju rezultātiem.  STUDIJU REZULTĀTU VĒRTĒŠANA   |  |  |  |  |  |  |  |  |  | | --- | --- | --- | --- | --- | --- | --- | --- | --- | | Pārbaudījumu veidi | Studiju rezultāti | | | | | | | | | 1. | 2. | 3. | 4. | 5. | 6. | 7. | 8. | | Darbs semināros | + | + | + | + | + | + | + | + | | 1.starppārbaudījums | + | + | + | + | + | + | + | + | | referāts | + | + |  | + | + |  | + | + | | noslēguma pārbaudījums | + | + | + | + | + | + | + | + | | |
| Kursa saturs | |
| 1. tēma. Valodas etiķetes teorētiskie aspekti. L2, S2, Pd8  Valodas komunikatīvā funkcija. Verbālās etiķetes pamatfunkcijas, pamatprincipi un pamatjēdzieni. Verbālās etiķetes žanri. Verbālās etiķetes žanru klasifikācija pēc nozīmes: pamudinājuma žanri un kontaktu dibināšanas žanri. Verbālā etiķete diahroniskā un sinhroniskā aspektā. Verbālās etiķetes tendences 21. gs. sākumā.  Patstāvīgais darbs: teorētiskās literatūras studijas un balstkonspektu veidošana, gatavošanās semināram.  2. tēma. Latviešu valodas etiķetes verbālais repertuārs. L4, S4, Pd12  Latviešu valodas etiķetes verbālā repertuāra vispārīgs raksturojums, verbālās etiķetes galvenās formulas. Verbālās etiķetes galvenie žanri un to verbālais repertuārs: sasveicināšanās, atsveicināšanās, iepazīšanās un iepazīstināšana, atvainošanās, pateicība, kompliments, lūgums, apsveikums, līdzjūtība u. c.  Patstāvīgais darbs: teorētiskās literatūras studijas un balstkonspektu veidošana, gatavošanās semināram.  3. tēma. Ikdienas saskarsme lietišķajā vidē. L4, S2, Pd8  Uzrunas etiķete dažādās saziņas situācijās, uzrunas polifunkcionalitāte. Vietniekvārdu ‘tu’ un ‘jūs’ lietojums dažādās saziņas situācijās. Lietišķā saruna, tās raksturojums. Publiskā uzstāšanās un prezentācija. Prezentācijas sagatavošana. Vispārīgas prasības prezentācijas tekstam (uzbūve un apjoms, vizuālais noformējums utt.). Telefona etiķete un telefonsaruna. Sensitīvu jautājumu problēma.  1. starppārbaudījums.  Patstāvīgais darbs: teorētiskās literatūras studijas un balstkonspektu veidošana, gatavošanās semināram, praktisko darbu izpilde.  4. tēma. Valodas etiķete elektroniskajā sarakstē. L4, S4, Pd10  Latviešu valoda elektroniskajā sarakstē, tās īpatnības. Verbālā etiķete un uzvedība interneta vidē. Lietišķā sarakste, tās īpatnības. Vēstuļu veidi pēc mērķa un satura. Etiķetes prasības lietišķā stila tekstos. Lietišķā stila tekstu noformēšanas prasības. Lietišķo vēstuļu veidi (pavadvēstule un citi dokumenti). Dokumentu struktūrelementi, to noformēšanas prasības.  Patstāvīgais darbs: teorētiskās literatūras studijas un balstkonspektu veidošana, gatavošanās semināram.  5. tēma. Valodas etiķete un tautas/ indivīda mentalitāte. L2, S4, Pd12  Valodas etiķete kā tautas mentalitātes atspulgs. Verbālā etiķete un nacionālā kultūra. Verbālā etiķete dažādās pasaules valstīs. Starptautiskā lietišķā etiķete. Valodas etiķete kā indivīda mentalitātes atspulgs. Verbālā antietiķete un devianta uzvedība. Lamu vārdu funkcionalitāte latviešu valodā.  Referāts, referāta prezentācija.  Patstāvīgais darbs: teorētiskās literatūras studijas un balstkonspektu veidošana, gatavošanās semināram, referāta izstrāde par kādas lingvistiskās problēmas izpēti, referāta prezentācija. | |
| Obligāti izmantojamie informācijas avoti | |
| 1. Kincāns V. Etiķete. Rīga, 2011.  2. Prokofjeva N. Lietišķo sarunu māksla. Rīga, 2006.  3. Rozenbergs J. Latviešu valodas stilistika. Rīga, 1995.  4. Skujiņa V. Latviešu valoda lietišķajos rakstos. – Rīga, 1999.  5. Šota B. Sarunas: drošas, radošas un veiksmīgas. Rīga: De Novo, 2002 | |
| Papildus informācijas avoti | |
| 1. Blūmane A. Uzrunas etiķete un tās ievērošana pusaudžu runā. Valodas prakse: vērojumi un ieteikumi Nr.5. Rīga, 2010, 28.–36.lpp.  2. Čepaitienė G. Lietuvių kalbos etiketas: semantika ir pragmatiķa. Šiauliai, 2007.  3. Ernstsone V. Solidaritāte un demokrātija: uzrunas lietojums elektroniskajos plašsaziņas līdzekļos. Valodas prakse: vērojumi un ieteikumi Nr.1. Rīga, 2005, 24.–31.lpp.  4. Fosters D. Lietišķā etiķete Eiropā. Rīga, 2016.  5. Kestere I. Lietišķā etiķete. Eiropas pieredze. Rīga, 2007.  6. Laiveniece D., Lauze L. Teksts un tā noformēšana PowerPoint prezentācijās. Valodas prakse: vērojumi un ieteikumi. Nr. 11. Rīga : Latviešu valodas aģentūra, 2016. 53.–69. lpp.  7. Lauze L. Par sasveicināšanos un atvadīšanos dažādās situācijās. Valodas prakse: vērojumi un ieteikumi Nr.3. Rīga, 2008, 5.–13.lpp.  8. Odiņa A. Lietišķās un oficiālās uzvedības grāmata. Rīga, 2011.  9. Ozola Ā. Pārdomas par sveicinājuma vārdiem gadsimtu gaitā. Valodas prakse: vērojumi un ieteikumi Nr.5. Rīga, 2010, 36.–41.lpp.  10. Šlāpins I. Lamu vārdu funkcionalitāte latviešu un krievu valodās. Rīga, 2008.<https://satori.lv/article/lamu-vardu-funkcionalitate-latviesu-un-krievu-valodas> | |
| Periodika un citi informācijas avoti | |
| 1. Linguistica Lettica. (Kopš 1997) Rīga: LU Latviešu valodas institūts.  2. Valoda dažādu kultūru kontekstā. (Kopš 1991) Rakstu krājums. Daugavpils Universitāte: Saule.  3. Valoda: nozīme un forma. (Kopš 2011) Rakstu krājums. Rīga: LU Akadēmiskais apgāds.  4. Valodas prakse: vērojumi un ieteikumi. (Kopš 2009) Populārzinātnisku rakstu krājums. Rīga: Latviešu valodas aģentūra.  5. Vārds un tā pētīšanas aspekti. (Kopš 1997) Liepājas Universitāte. | |
| Piezīmes | |
| Studiju kurss tiek docēts un apgūts latviešu valodā. | |