DAUGAVPILS UNIVERSITĀTES

STUDIJU KURSA APRAKSTS

|  |  |
| --- | --- |
| Studiju kursa nosaukums | **Semantika: teorija un prakse** |
| Studiju kursa kods (DUIS) |  |
| Zinātnes nozare | Filoloģija |
| Kursa līmenis | 7 |
| Kredītpunkti | 3 |
| ECTS kredītpunkti | 4,5 |
| Kopējais kontaktstundu skaits | 48 |
| Lekciju stundu skaits | 22 |
| Semināru stundu skaits | 26 |
| Praktisko darbu stundu skaits | - |
| Laboratorijas darbu stundu skaits | - |
| Studējošā patstāvīgā darba stundu skaits | 72 |
|  | |
| Kursa autors(-i) | |
| Dr. philol. doc. Svetlana Polkovņikova | |
| Kursa docētājs(-i) | |
| Dr.philol. doc. Svetlana Polkovņikova | |
| Priekšzināšanas | |
| Nav | |
| Studiju kursa anotācija | |
| Studiju kursa mērķis: veidot izpratni par semantikas teorijām un semantiskās analīzes principiem.  Kursa uzdevumi:  – paplašināt studentu teorētiskās zināšanas par mūsdienu semantikas problēmjautājumiem,  – pilnveidot izpratni par leksiskās nozīmes interpretācijas koncepcijām un nozīmes tipoloģijas jautājumiem,  – saistīt teorētiskās zināšanas ar praksi,  – pilnveidot lingvistiskās analīzes prasmes. | |
| Studiju kursa kalendārais plāns | |
| Lekcijas 22 st., semināri 26 st., patstāvīgais darbs 72 st.  1. Semantikas kā valodniecības apakšnozares vispārīgs raksturojums. L4, S4, Pd10  2. Semantikas nozares un semantisko pārmaiņu klasifikācijas. L4, S6, Pd16  referāts, referāta prezentācija.  3. Nozīmes veidi valodā. L4, S4, Pd12  1. starppārbaudījums.  4. Semantiskā lauka teorija. L4, S4, Pd12  5. Vārda denotatīvā un konotatīvā nozīme. L4, S4, Pd12  2. starppārbaudījums.  6. Valodas līmeņu teorijas izpratne. L4, S4, Pd10  L – lekcija  S – seminārs  P – praktiskie darbi  Pd – patstāvīgais darbs | |
| Studiju rezultāti | |
| |  | | --- | | ZINĀŠANAS | | 1. Pārzina nozīmīgākos darbus semantikas izpētē.  2. Izprot mūsdienu semantikas attīstības likumības, semantikas pētīšanas metodes un virzienus.  3. Spēj definēt studiju kursā aktualizētos pamatjēdzienus. | | PRASMES | | 4. Analizē un izvērtē savu zināšanu un prasmju kvalitāti, mērķtiecīgi pilnveido tās, izmantojot jaunāko lingvistisko teorētisko un uzziņu literatūru un organizējot patstāvīgo darbu.  5. Prot analizēt, sistematizēt un salīdzināt lingvistisku materiālu no semantikas viedokļa.  6. Prot noteikt valodas līdzekļu funkcionalitāti dažāda veida tekstos. | | KOMPETENCE | | 7. Pastāvīgi pilnveido savu lingvistisko kompetenci, apzinot aktuālas tendences mūsdienu semantikas teorijās.  8. Stabili orientējas mūsdienu valodas sistēmā un argumentēti vērtē dažādu valodas līdzekļu lietojumu. | | |
| Studējošo patstāvīgo darbu organizācijas un uzdevumu raksturojums | |
| Patstāvīgais darbs: teorētiskās literatūras studijas un balstkonspektu veidošana, gatavošanās semināriem, kontroldarbiem un ieskaitei, praktisko darbu izpilde.  Zinātniskās literatūras studijas. Pd12  Ziņojumu sagatavošana seminārnodarbībām. Pd10  Gatavošanās kontroldarbiem un eksāmenam. Pd14  Praktisko darbu izpilde. Pd12 | |
| Prasības kredītpunktu iegūšanai | |
| Studiju kursa gala vērtējums veidojas, summējot patstāvīgi veiktā darba rezultātus, kuri tiek prezentēti un apspriesti nodarbībās, kā arī sekmīgi nokārtots eksāmens:  – regulāru nodarbību apmeklējumu un aktīvu darbu semināros (pozitīvs vērtējums par semināra jautājumiem) – 20%;  – patstāvīgo darbu izpilde un starppārbaudījumu rezultāti – 60%;  – noslēguma pārbaudījums: eksāmens – 20%.  STARPPĀRBAUDĪJUMI  1. starppārbaudījums. valodas vienību semantiskā analīze.  2. starppārbaudījums. valodas līdzekļu semantiskā motivācija.  3. referāta izstrāde un prezentācijas sagatavošana.  4. patstāvīgie darbi.  NOSLĒGUMA PĀRBAUDĪJUMS  Eksāmens  STUDIJU REZULTĀTU VĒRTĒŠANA   |  |  |  |  |  |  |  |  |  | | --- | --- | --- | --- | --- | --- | --- | --- | --- | | Pārbaudījumu veidi | Studiju rezultāti | | | | | | | | | 1. | 2. | 3. | 4. | 5. | 6. | 7. | 8. | | Darbs semināros | + | + | + | + | + | + | + | + | | 1.starppārbaudījums | + | + | + | + | + | + | + | + | | referāts | + | + | + | + |  |  | + | + | | 2.starppārbaudījums | + | + | + | + | + | + | + | + | | noslēguma pārbaudījums | + | + | + | + | + | + | + | + | | |
| Kursa saturs | |
| 1. tēma. Semantikas kā valodniecības apakšnozares vispārīgs raksturojums. L4, S4, Pd10  Semantikas priekšmets un pētīšanas metodes. Valodas elementi un to jēdzieniskais saturs un attieksmes. Valodas un domāšanas savstarpējās sakarības. Semantikas loma valodā. Vārda nozīmes izpratne valodniecībā un psiholoģijā. Semantika un formas un satura savstarpējā atbilsme.  Patstāvīgais darbs: teorētiskās literatūras studijas un balstkonspektu veidošana, gatavošanās semināram.  2. tēma. Semantikas nozares un semantisko pārmaiņu klasifikācijas. L4, S6, Pd16  Tradicionālā semantika (K. K. Reizigs – sinekdoha, metonīmija, metafora u. c.; H.Pauls – nozīmju specializēšanās, nozīmes pārnesums u. c.). Psiholingvistiskais virziens semantikā (V.Vunts – regulārās semantiskās pārmaiņas un nejaušas (individuālas)) semantiskās pārmaiņas; G.Šterns – aizstāšana, analoģija, īsināšana, nozīmes pārnesums, permutācija u. c.). S.Ulmana semantisko pārmaiņu iedalījums (vārdu pārnesumi un nozīmes pārnesumi). Diahroniski strukturālā semantika un J.Trīra semantiskā lauka jēdziens. Darbības teorijas semantika (G.Frica nozīmes pārmainu cēloņi (metaforisks lietojums, metonīmisks lietojums, eifēmisks lietojums, ironisks lietojums, implikatūras u. c.)). Kognitīvā semantika un D.Gērarta, Dž.Leikofa u. c. zinātnieku semantikas teorijas. Semantisko pārmaiņu lingvistiskie un ekstralingvistiskie cēloņi.  Referāts, referāta prezentācija.  Patstāvīgais darbs: teorētiskās literatūras studijas un balstkonspektu veidošana, gatavošanās semināram, referāta izstrāde par kādas lingvistiskās problēmas izpēti, referāta prezentācija.  3. tēma. Nozīmes veidi valodā. L4, S4, Pd12  Nozīmes veidu raksturojums: leksiskā nozīme, gramatiskā nozīme, emotīvā nozīme, situatīvā nozīme, ekspresīvā nozīme u. c. Semantiskais trīsstūris un semantiskās attieksmes starp vārdiem. Polisēmijas, homonīmijas un sinonīmijas terminoloģiskā izpratne. Valodas vienību semantikas diferencēšana. Sinonīmu semantikas diferencēšana.  1. starppārbaudījums.  Patstāvīgais darbs: teorētiskās literatūras studijas un balstkonspektu veidošana, gatavošanās semināram, praktisko darbu izpilde.  4. tēma. Semantiskā lauka teorija. L4, S4, Pd12  Lauku teorija valodniecībā. Semantiskie, resp. leksiski semantiskie lauki. J.Trīrs un viņa semantiskā lauka izpratne. Semantiskā lauka (semantiski radniecīgu vārdu leksiskās paradigmas) veidošana. Semantiskā lauka struktūra: centrs un perifērija. Gramatiskie lauki, gramatisko lauku centrs un perifērija. Gramatiskās kategorijas un gramatiskās opozīcijas. Valodas vienību semantiskā analīze un komponentu analīzes metode. Semantiskās pazīmes (sēmas), to klasifikācija.  Patstāvīgais darbs: teorētiskās literatūras studijas un balstkonspektu veidošana, gatavošanās semināram.  5. tēma. Vārda denotatīvā un konotatīvā nozīme. L4, S4, Pd12  Leksiskās semantikas izpētes iespējas. Valodas leksiski semantiskās sistēmas loma valodā  Vārda leksiskās nozīmes denotatīvā aspekta analīze. Vārda leksiskās nozīmes konotatīvā aspekta analīze. Konotācijas tipi: emotivitāte, vērtējums, intensitāte. Vārda nozīmes stilistiskais un pragmatiskais aspekts. Frazeoloģismu nozīmes analīze. Semantiskās valences jēdziens. Semantiskā un sintaktiskā saistāmība. Valodas līdzekļu semantiskās motivācijas nosacījumi.  2. starppārbaudījums.  Patstāvīgais darbs: teorētiskās literatūras studijas un balstkonspektu veidošana, gatavošanās semināram, praktisko darbu izpilde.  6. tēma. Valodas līmeņu teorijas izpratne. L4, S4, Pd10  Valoda funkcionāli semantiskā aspektā. Valodas līmeņu izpratne lingvistikā. Valodas līmeņu struktūra un funkcionēšana. Valodas līmeņu hierarhija un hierarhijas sarežģītība: fonoloģiski fonētiskais, 2) derivatīvais, 3) morfoloģijas, 4) sintakses, 5) teksta līmenis. Sintagmātiskās attieksmes starp valodas elementiem. Paradigmātiskās attieksmes starp valodas elementiem. Teksta semantika un funkcionāli komunikatīvās sfēras: 1) derivatīvā sfēra; 2) gramatiskās formalizācijas sfēra; 3) funkcionāli komunikatīvā sfēra.  Patstāvīgais darbs: teorētiskās literatūras studijas un balstkonspektu veidošana, gatavošanās semināram. | |
| Obligāti izmantojamie informācijas avoti | |
| 1. Agejevs V. Semiotika. Rīga, 2005.  2. Balodis P. Ne tikai Bērziņš, Kalniņš, Ozoliņš... Latviešu personvārdu etimoloģiskās semantikas teorētiskais modelis un tā realizācija. Rīga, 2018.  3. Fāters H. Ievads valodniecībā. Rīga, 2010.  4. Freimane I. Trešā persona latviešu verbu sistēmā. Rīga, 2008.  5. Nītiņa D., Iļjinska L., Platonova M. Nozīme valodā: lingvistiskie un ekstralingvistiskie aspekti. Rīga, 2008. | |
| Papildus informācijas avoti | |
| Apsalons E. Valodas lietojuma loģika. Rīga, 2011.  Ciematniece L. [Teikuma semantiskās un sintaktiskās struktūras attieksmes mūsdienu latviešu valodā](https://daugavpils.biblioteka.lv/Alise/lv/book.aspx?id=296209&ident=1328717). Promocijas darba kopsavilkums. Rīga, 2015.  Freimane I. Valoda semantiski funkcionālā aspektā. [Valoda: nozīme un forma](https://dspace.lu.lv/dspace/handle/7/46038) 5. Rīga, 2014, 33.–61. lpp. <https://www.lu.lv/fileadmin/user_upload/lu_portal/apgads/PDF/VNF_5/I_Freimane_VNF_5.pdf>  Ikere Z. Translating English Philosophical Terminology into Latvian: a Semantic Approach. Daugavpils, 2010.  Kūle M., Kūlis R. Filosofija. Rīga, 2020.  Lokmane I. Verba nozīmju nošķiršana: teorija un prakse. Valoda: nozīme un forma 12. Rīga, 2021, 142–162. lpp. https://www.apgads.lu.lv/fileadmin/user\_upload/lu\_portal/apgads/PDF/Valoda-nozime-forma/VNF\_12/vnf\_12\_10\_Lokmane\_Rituma.pdf  Oļehnoviča I. [Frazeoloģismi angļu un latviešu laikrakstos: semantiskais aspekts](https://daugavpils.biblioteka.lv/Alise/lv/book.aspx?id=270596&ident=1303224). Promocijas darba kopsavilkums. Daugavpils, 2012. Roze A. Caur krāsu logu. Par krāsu nosaukumiem latviešu valodā. Rīga, 2015.  Trumpa A. Adjektīvu semantiskā diferenciācija latviešu un lietuviešu valodā. Rīga, 2010.  Valodniecības pamatterminu skaidrojošā vārdnīca. Rīga, 2007.  Vigotskis Ļ. Domāšana un runa. Vispārīgās psiholoģijas problēmas. Rīga, 2002. | |
| Periodika un citi informācijas avoti | |
| 1. Linguistica Lettica. (Kopš 1997) Rīga: LU Latviešu valodas institūts.  2. Valoda dažādu kultūru kontekstā. (Kopš 1991) Rakstu krājums. Daugavpils Universitāte: Saule.  3. Valoda: nozīme un forma. (Kopš 2011) Rakstu krājums. Rīga: LU Akadēmiskais apgāds.  4. Valodas prakse: vērojumi un ieteikumi. (Kopš 2009) Populārzinātnisku rakstu krājums. Rīga: Latviešu valodas aģentūra.  5. Vārds un tā pētīšanas aspekti. (Kopš 1997) Liepājas Universitāte. | |
| Piezīmes | |
| Studiju kurss adresēts akadēmiskās maģistra studiju programmas „Filoloģija un valodu prakses” studējošajiem. Studiju kurss tiek docēts un apgūts latviešu valodā. | |