**DAUGAVPILS UNIVERSITĀTES**

**STUDIJU KURSA APRAKSTS**

|  |  |
| --- | --- |
| Studiju kursa nosaukums | Ievads angļu valodniecībā |
| Studiju kursa kods (DUIS) |  |
| Zinātnes nozare | **Valodniecība** |
| Kursa līmenis | 6 |
| Kredītpunkti | 2 |
| ECTS kredītpunkti | 3 |
| Kopējais kontaktstundu skaits | 32 |
| Lekciju stundu skaits | 2 |
| Semināru stundu skaits | 30 |
| Praktisko darbu stundu skaits |  |
| Laboratorijas darbu stundu skaits |  |
| Studējošā patstāvīgā darba stundu skaits | 48 |
|  | |
| Kursa autors(-i) | |
| Dr. philol., doc. Ilze Oļehnoviča | |
| Kursa docētājs(-i) | |
| Dr.philol., doc. Ilze Oļehnoviča Mg.philol., lekt. Solveiga Liepa | |
| Priekšzināšanas | |
| Angļu valodas priekšzināšanas: B2 līmenis atbilstoši Eiropas kopīgajām pamatnostādnēm valodas apguvē | |
| Studiju kursa anotācija | |
| Studiju kursa mērķis ir sniegt studējošajiem vispārīgas zināšanas par valodniecību un veicināt valodas, īpaši angļu valodas, sistēmisku izpratni.  Studiju kursa uzdevumi ir attīst studējošo izpratni par valodu un tās struktūru un funkcijām sabiedrībā, iepazīstināt ar valodas struktūru, mudināt studējošos apgūt un pareizi izmantot valodniecības zinātnisko terminoloģiju praktiskā valodas materiāla analīzē, tādējādi veicinot pētniecisko prasmju attīstību valodniecības jautājumu izpētē angļu valodas studijās.  Kursa aprakstā piedāvātie obligātie informācijas avoti studiju procesā izmantojami fragmentāri pēc docētāja norādījuma. | |
| Studiju kursa kalendārais plāns | |
| 1. Valoda; valodas pirmsākumi; valodas kompetence un lietojums; valodu veidi; kas ir un kas nav valoda. (L2) 2. Pasaules valodas un to klasifikācija. (S2) 3. Morfoloģija: dažādu valodas līmeņu vienību pazīmes. Vārddarināšanas līdzekļi angļu valodā. (S2) 4. Vārddarināšanas paņēmieni angļu valodā (afiksācija, derivācija, salikteņi). (S2) 5. Angļu valodas sintakse. Teikumu strukturālie un komunikatīvie veidi angļu valodā. (S2) 6. Jautājuma un nolieguma teikumi angļu valodā. Teikuma priekšmeta un izteicēja saskaņojums angļu valodā. (S2) 7. Apgūtā materiāla apkopojums. Starppārbaudījums: rakstisks kontroldarbs. (S2) 8. Semantikas, pragmatikas un diskursa analīzes pamatnostādnes. (S2) 9. Vārdu semantiskās attieksmes (sinonīmija, antonīmija, hiponīmija, polisēmija, homonīmija utt.). Vārdu semantiskās lomas teikumā. (S2) 10. Valoda un smadzeņu funkcijas. Smadzeņu disfunkciju ietekme uz valodas lietojumu. (S2) 11. Apgūtā materiāla apkopojums. Starppārbaudījums - rakstisks kontroldarbs. (S2) 12. Runas aktu teorija. (S2) 13. Pirmās / otrās valodas apguve. (S2) 14. Šķēršļi valodas apguvē / mācīšanā. (S2) 15.Valodas attīstība un varianti. Angļu valodas pasaulē. (S2) 16. Angļu valodas reģionālie un sociālie varianti. (S2)  Noslēguma pārbaudījums - eksāmens.  L - lekcija  S - seminārs | |
| Studiju rezultāti | |
| Sekmīga studiju kursa apguves rezultātā studējošie:  ZINĀŠANAS: 1. studējošie nosaka un izšķir valodas pamatvienības un to kopīgās un raksturīgās iezīmes; 2. nosauc un raksturo angļu valodas reģionālos un sociālos variantus; PRASMES: 3. demonstrē spējas atrast un izmantot valodniecības terminoloģiju; 4. atpazīst, nosaka un analizē angļu valodas dažādu līmeņu vienības un attieksmes starp tām; 5. diskutē par smadzeņu funkciju lomu valodas lietošanā; dažādām pieejām pirmās / otrās valodas apguvē; KOMPETENCES: 6. aktīvi iesaistās diskusijās, pāru un grupu darbos, analizējot piedāvāto zinātnisko literatūru un valodas materiālu; 7. patstāvīgi padziļina savu profesionālo kompetenci, apzinot aktuālās tendences angļu valodniecībā un akadēmiskajā diskursā. | |
| Studējošo patstāvīgo darbu organizācijas un uzdevumu raksturojums | |
| Studējošo patstāvīgais darbs (48 akad. st.):  1. Studē teorētisko literatūru valodniecībā un gatavojas semināriem;  2. Veic lingvistiska materiāla analīzi angļu valodā;  3. Veic patstāvīgu pētījumu, katrs sagatavo vienu prezentāciju (zinātniska raksta pārskatu) par vienu no studiju kursā aplūkotajām tēmām (skat. semināru tēmas Nr. 8, 12, 13, 14, 15).  4. Izstrādā un uzstājas auditorijas priekšā ar zinātnisku priekšlasījumu angļu valodā, izmantojot modernās tehnoloģijas. | |
| Prasības kredītpunktu iegūšanai | |
| Pozitīvs starppārbaudījumu (2 rakstiski kontroldarbi) vērtējums. Pozitīvs vērtējums semināros. Patstāvīgo darbu un to prezentāciju vērtējums, atbilstoši katra uzdevuma prasībām. Noslēguma eksāmena vērtējums.  Studiju kursa atzīmi veido:  - sekmīgi uzrakstīti rakstiskie kontroldarbi - 25 % no gala vērtējuma  - regulāri izpildīti patstāvīgā darba uzdevumi (ieskaitot prezentāciju) - 50 % no gala vērtējuma;  - sekmīgi nokārtots gala pārbaudījums - 25 %.  Nodarbību apmeklējums, ne mazāk kā 80%.  STUDIJU REZULTĀTU VĒRTĒŠANAS KRITĒRIJI  Studiju kursa apguve tā noslēgumā tiek vērtēta 10 ballu skalā saskaņā ar Latvijas Republikas normatīvajiem aktiem un atbilstoši "Nolikumam par studijām Daugavpils Universitātē" (apstiprināts DU Senāta sēdē 17.12.2018., protokols Nr. 15), vadoties pēc šādiem kritērijiem: iegūto zināšanu apjoms un kvalitāte, iegūtās prasmes un kompetences atbilstoši plānotajiem studiju rezultātiem.  STUDIJU REZULTĀTU VĒRTĒŠANA   |  |  |  |  |  |  |  |  | | --- | --- | --- | --- | --- | --- | --- | --- | | Pārbaudījumu veidi | Studiju rezultāti | | | | | | | |  | 1. | 2. | 3. | 4. | 5. | 6. | 7. | | 1. Pirmais starppārbaudījums | + |  | + | + |  |  | + | | 2. Otrais starppārbaudījums |  | + | + | + | + |  | + | | 3. Patstāvīgais darbs | + | + | + | + | + | + | + | | 4. Prezentācija |  |  | + |  | + | + | + | | 5. Noslēguma pārbaudījums - eksāmens | + | + | + | + | + |  | + | | |
| Kursa saturs | |
| 1. Valoda; valodas pirmsākumi; valodas kompetence un lietojums; valodu veidi; kas ir un kas nav valoda. (L2) 2. Pasaules valodas un to klasifikācija. Pieejas valodu grupēšanai. Valodu ģenealoģiskā klasifikācija. Indoeiropiešu valodu saime. Galvenās valodu grupas. Ģermāņu valodu grupa un apakšgrupas. Angļu valoda kā rietumģermāņu valoda. Valodu tipoloģiskā klasifikācija un klasifikācijas princips. Galvenās valodu grupas un to morfoloģiskais raksturojums (izolējošās valodas, aglutinatīvās valodas, fleksīvās valodas, polisintētiskās valodas). (S2) Studējošo patstāvīgais darbs: terminoloģijas atlase un skaidrojums (e-vidē). 3. Morfoloģija: dažādu valodas līmeņu vienību pazīmes – to noteikšana un analīze. Vārddarināšanas līdzekļi angļu valodā: piemēru analīze. (S2) Studējošo patstāvīgais darbs: dažādu valodas līmeņu vienību pazīmju analīze; apkopoti dažādu vārddarināšanas līdzekļu izmantošanas piemēri (e-vidē). 4. Vārddarināšanas paņēmienu (afiksācija, derivācija, salikteņi) izmantošana, studējošo apkopoto piemēru analīze. (S2) Studējošo patstāvīgais darbs: apkopoti un analizēti dažādu vārddarināšanas paņēmienu izmantošanas piemēri (e-vidē). 5. Sintakse. Angļu valodas sintakse. Teikumu strukturālo un komunikatīvo veidu angļu valodā noteikšana. (S2) Studējošo patstāvīgais darbs: rakstiski izpildīts uzdevums - uzrakstīt strukturāli un komunikatīvi dažādus teikumus. 6. Jautājumu un noliegumu teikumu veidošana: jautājumu teikumu veidi, dažādi nolieguma izteikšanas paņēmieni angļu valodā. Teikuma priekšmeta un izteicēja saskaņojums angļu valodā. (S2) Studējošo patstāvīgais darbs: e-vidē izpildīti uzdevumi - noteikt jautājuma teikuma veidu; veidot nolieguma teikumus, izmantojot dažādus paņēmienus; teikuma priekšmeta un izteicēja saskaņojums. 7. Apgūtā materiāla apkopojums. Starppārbaudījums - rakstisks kontroldarbs. (S2) 8. Semantikas, pragmatikas un diskursa analīzes pamatnostādnes (studējošo prezentāciju apspriešana). (S2) Studējošo patstāvīgais darbs: prezentācija - semantikas, pragmatikas un diskursa analīzes jautājumi, pamatnostādnes (zinātniska raksta pārskats). 9. Vārdu semantisko attieksmju (sinonīmija, antonīmija, hiponīmija, polisēmija, homonīmija utt.) analīze. Vārdu semantiskās lomas teikumā. (S2) Studējošo patstāvīgais darbs: e-vidē izpildīti uzdevumi par vārdu semantiskajām attieksmēm un semantiskajām lomām teikumā angļu valodā. 10. Valoda un smadzeņu funkcijas: dažādu smadzeņu centru (sektoru) darbība valodas lietojumā un uztverē. Smadzeņu disfunkciju ietekme uz valodas lietojumu. Pārteikšanās, pārklausīšanās, spūnerismi, malapropismi: piemēru analīze. Afāzijas pacientu runas īpatnības. (S2) Studējošo patstāvīgais darbs: īss zinātniska raksta konspekts, terminu skaidrojums. 11. Apgūtā materiāla apkopojums. Starppārbaudījums - rakstisks kontroldarbs. (S2) 12. Runas aktu teorija. Izteikumu mērķis. Kohēzija un koherence. Diskursa marķieri. Runas aktu analīze. (S2) Studējošo patstāvīgais darbs: runas akta analīze - e-vidē. 13. Pirmās / otrās valodas apguve – dažādu viedokļu apkopošana (studējošo prezentāciju apspriešana). (S2) Studējošo patstāvīgais darbs: prezentācija - kopīgais un atšķirīgais pirmās un otrās (svešvalodas) apguvē (zinātniska raksta pārskats). 14. Šķēršļi valodas apguvē. Dažādas pieejas valodas mācīšanā / apguvē (studējošo prezentāciju apspriešana). (S2) Studējošo patstāvīgais darbs: prezentācija - dažādas pieejas valodas mācīšanā / apguvē (zinātnisku rakstu pārskats). 15. Angļu valodas attīstība un varianti. Angļu valodas pasaulē (studējošo prezentāciju apspriešana). (S2) Studējošo patstāvīgais darbs: prezentācija - angļu valodas pasaulē (zinātnisku rakstu pārskati). 16. Angļu valodas reģionālie un sociālie varianti (studējošo prezentāciju apspriešana). (S2) Studējošo patstāvīgais darbs: prezentācija - zinātnisku rakstu par angļu valodas sociālajiem / reģionālajiem variantiem pārskats.  Noslēguma pārbaudījums - eksāmens. | |
| Obligāti izmantojamie informācijas avoti | |
| 1. Aronoff, M. and Rees-Miller, J. (eds.) (2020) The Handbook of Linguistics. Wiley Blackwell.  2. Fasold R. and J. Connor-Linton (Editors). (2006) An Introduction to Language and Linguistics. CUP.  3. Fromkin, V., R. Redman, Hyams, N. (2011) An Introduction to Language, 9th edition. Wadsworth Cengage Learning. 4. Yule, G. The Study of Language. (2010) Fourth Edition Cambridge University Press. | |
| Papildus informācijas avoti | |
| 1. Jackson, H. and E. Z. Amvela. Words, Meaning and Vocabulary. Continuum International Publishing Group Ltd., 2007. 2. Jay, T. B. The Psychology of Language. Prentice Hall, 2003. 3. Kreidler, Ch. W. Introducing English Semantics. Routledge, 1998. 4. Quirk, R., Greenbaum, S., Leech, G., Svartvik, J. A Comprehensive Grammar of the English Language. Longman, 2007. 5. Saeed, J. Semantics. 4th edition. Wiley-Blackwell. 2015. | |
| Periodika un citi informācijas avoti | |
| Tiešsaistē pieejamie avoti: 1. Glossary of Linguistic Terms. http://www.sil.org/linguistics/GlossaryOfLinguisticTerms/ 2. Lexicon of Linguistics, http://www2.let.uu.nl/UiL-OTS/Lexicon/ 3. A Reference Glossary to Pronunciation Terms and Terminology http://esl.about.com/library/special/bl\_phonemes\_explained2.htm 4. Phonology and Phonetics Review http://www.llas.ac.uk/materialsbank/mb081/page\_01.htm Zinātniskie raksti no DU abonētajām datu bāzēm: www.cambridge.org; www.sciencedirect.com; www.scopus.com; www.webofknowledge.com | |
| Piezīmes | |
| Studiju kurss tiek docēts un apgūts angļu valodā. | |