**DAUGAVPILS UNIVERSITĀTES**

**STUDIJU KURSA APRAKSTS**

|  |  |
| --- | --- |
| Studiju kursa nosaukums | ***Mediju valoda*** |
| Studiju kursa kods (DUIS) |  |
| Zinātnes nozare | Filoloģija |
| Kursa līmenis | 6 |
| Kredītpunkti | 2 |
| ECTS kredītpunkti | 3 |
| Kopējais kontaktstundu skaits | 32 |
| Lekciju stundu skaits | 16 |
| Semināru stundu skaits | 16 |
| Praktisko darbu stundu skaits | - |
| Laboratorijas darbu stundu skaits | - |
| Studējošā patstāvīgā darba stundu skaits | 48 |
|  | |
| Kursa autors(-i) | |
| Dr. philol. doc. Svetlana Polkovņikova | |
| Kursa docētājs(-i) | |
| Dr. philol., docent Svetlana Polkovņikova | |
| Priekšzināšanas | |
| Nav | |
| Studiju kursa anotācija | |
| Studiju kursa mērķis: veidot izpratni par mediju valodu un valodas līdzekļu funkcionalitātes likumībām.  Kursa uzdevumi:  – paplašināt studentu teorētiskās zināšanas par mediju valodas specifiskām īpatnībām un funkcionēšanas likumībām,  – pilnveidot izpratni par mediju valodas kvalitāti, lingvistisko un ekstralingvistisko faktoru ietekmi,  – saistīt teorētiskas zināšanas ar praksi,  – pilnveidot lingvistiskās analīzes prasmes.  Kursa aprakstā piedāvātie obligātie informācijas avoti studiju procesā izmantojami fragmentāri pēc docetāja norādījuma. | |
| Studiju kursa kalendārais plāns | |
| Studiju kursa struktūra: Lekcijas (L) - 16 akadēmiskās st., semināri (S) 16 akadēmiskās st., praktiskie darbi (P) - 6 akadēmiskās st., patstāvīgais darbs (Pd) – 48 akadēmiskās st.  1. Funkcionālie stili un runas žanri plašsaziņas līdzekļos. L2, S2, Pd6  2. Publicistikas valoda funkcionālo stilu sistēmā. L4, S2, Pd8  3. Reklāmas valodas raksturojums. L4, S4, Pd10  Referāts, referāta prezentācija.  4. Atsevišķu valodas līdzekļu lietojums reklāmas tekstos. L2, S4, Pd8  1. starppārbaudījums.  5. Mediju valodas saturs un struktūra. L2, S2, Pd8  6. Lingvistiskie kontakti un to ietekme uz latviešu valodas līdzekļu kvalitāti. L2, S2, Pd8  *L – lekcija*  *S – seminārs*  *P – praktiskie darbi*  *Pd – patstāvīgais darbs* | |
|  | |
| |  | | --- | | ZINĀŠANAS | | 1. Pārzina nozīmīgākos pētījumus par mediju valodu Latvijā un pasaulē.   1. 2. Izprot mediju valodas specifiku un funkcionēšanas likumības. 2. 3. Definē studiju kursā aktualizētos pamatjēdzienus. | | PRASMES | | 4. Analizē un izvērtē savu zināšanu un prasmju kvalitāti, mērķtiecīgi pilnveido tās, izmantojot jaunāko lingvistisko teorētisko un uzziņu literatūru un organizējot patstāvīgo darbu.  5. Prot analizēt, sistematizēt un salīdzināt valodas materiālu.  6. Prot noteikt dažādos mediju veidos lietoto latviešu valodas līdzekļu funkcionalitāti. | | KOMPETENCE | | 1. 7. Pastāvīgi pilnveido savu lingvistisko kompetenci, apzinot aktuālas tendences mūsdienu latviešu valodā. 2. 8. Stabili orientējas latviešu valodas sistēmā un argumentēti vērtē valodas līdzekļu lietojumu dažādos mediju veidos. | | |
| Studējošo patstāvīgo darbu organizācijas un uzdevumu raksturojums | |
| Patstāvīgais darbs: teorētiskās literatūras studijas un balstkonspektu veidošana, gatavošanās semināriem, kontroldarbiem un ieskaitei, praktisko darbu izpilde.  Zinātniskās literatūras studijas. Pd10  Ziņojumu sagatavošana seminārnodarbībām. Pd8  Gatavošanās kontroldarbiem un ieskaitei. Pd10  Praktisko darbu izpilde. Pd10  Referāta izstrāde un prezentācijas sagatavošana. Pd10 | |
| Prasības kredītpunktu iegūšanai | |
| Studiju kursa gala vērtējums veidojas, summējot patstāvīgi veiktā darba rezultātus, kuri tiek prezentēti un apspriesti nodarbībās, kā arī sekmīgi nokārtots eksāmens:  – regulāru nodarbību apmeklējumu un aktīvu darbu semināros (pozitīvs vērtējums par semināra jautājumiem) – 20%;  – patstāvīgo darbu izpilde un starppārbaudījumu rezultāti – 60%;  – noslēguma pārbaudījums: diferencētā ieskaite – 20%.  STARPPĀRBAUDĪJUMI   1. 1. starppārbaudījums. mediju valodas lingvistiskā analīze.   2. referāts, referāta prezentācija.  3. patstāvīgie darbi.  NOSLĒGUMA PĀRBAUDĪJUMS  Diferencētā ieskaite  STUDIJU REZULTĀTU VĒRTĒŠANAS KRITĒRIJI  Studiju kursa apguve tā noslēgumā tiek vērtēta 10 ballu skalā saskaņā ar Latvijas Republikas normatīvajiem aktiem un atbilstoši "Nolikumam par studijām Daugavpils Universitātē" (apstiprināts DU Senāta sēdē 17.12.2018., protokols Nr. 15), vadoties pēc šādiem kritērijiem:iegūto zināšanu apjoms un kvalitāte, iegūtās prasmes un kompetences atbilstoši plānotajiem studiju rezultātiem.  STUDIJU REZULTĀTU VĒRTĒŠANA   |  |  |  |  |  |  |  |  |  | | --- | --- | --- | --- | --- | --- | --- | --- | --- | | Pārbaudījumu veidi | Studiju rezultāti | | | | | | | | | 1. | 2. | 3. | 4. | 5. | 6. | 7. | 8. | | Darbs semināros | + | + | + | + | + | + | + | + | | 1.starppārbaudījums | + | + |  | + | + | + | + | + | | referāts | + | + | + | + | + |  | + | + | | patstāvīgie darbi | + | + | + | + | + | + | + | + | | noslēguma pārbaudījums | + | + | + | + | + | + | + | + | | |
| Kursa saturs | |
| 1. tēma. Funkcionālie stili un runas žanri plašsaziņas līdzekļos. L2, S2, Pd6  Funkcionālie stili un runas žanri plašsaziņas līdzekļos. Publicistikas valodas vieta funkcionālo paveidu un stilu sistēmā. Plašsaziņas līdzekļu nozīme dažādās sabiedrības jomās. Valoda, kultūra un normas jēdziens. Valodas kultūras, normas jēdziens un latviešu valodas kvalitāte. Pārmaiņas un jaunais latviešu valodā. Publiskās valodas kopšana.  Patstāvīgais darbs: teorētiskās literatūras studijas un balstkonspektu veidošana, gatavošanās semināram.  2. tēma. Publicistikas valoda funkcionālo stilu sistēmā. L4, S2, Pd8  Preses valoda kā publicistikas valodas stila izpausme. Valodas līdzekļu lietojums dažādos mediju veidos. Valodas līdzekļu atlases kritēriji un to raksturojums: saziņas līdzeklis (mutvārdu vai rakstveida saziņa); saziņas kanāls (prese, radio, televīzija, internets); adresāts (viens, vairāki, noteikta grupa) un tā sociālā loma; adresants (persona, personu grupa vai iestāde) un tā sociālā loma; saziņas interaktivitāte (tiešs vai netiešs saziņas partneru kontakts); saziņas mērķis un dominējošā valodas funkcija; saziņas vieta un laiks; saziņas tēma. Valodas līdzekļu lietojuma mērķtiecīgums un pragmatiskā slodze.  Patstāvīgais darbs: teorētiskās literatūras studijas un balstkonspektu veidošana, gatavošanās semināram.  3. tēma. Reklāmas valodas raksturojums. L4, S4, Pd10  Reklāmas valodas vispārīgs raksturojums. Reklāmas valodas vēsturiskā attīstība. Reklāmas galvenās funkcijas: apelatīvā (uzrunājošā un rosinošā) funkcija un voluntatīvā (pārliecinošā un ietekmējošā) funkcija. Valodas līdzekļi funkcionalitāte dažāda veida reklāmā. Paradigmatiska un sintagmatiska veida pārmaiņas reklāmas valodā un to cēloņi. Reklāmas žanra īpatnības: informācijas kompresija reklāmā un reklāmas neparastums. Reklāmas pragmatiskais mērķis un tā verbālais noformējums dažāda veida reklāmās. Atkāpes no valodas normām reklāmā. Atkāpes gramatikas un leksikas līmenī. Atkāpes no interpunkcijas normām. Dažādu leksikas slāņu lietojums reklāmas valodā. Stilistiskās figūras reklāmā (heperbola, metafora, epiteti, personifikācija, antitēze, anafora, atskaņas u. c.). Eifēmismu lietojums reklāmas valodā. Vārdspēles reklāmas valodā. Teikuma struktūras reklāmas tekstos.  Referāts, referāta prezentācija.  Patstāvīgais darbs: teorētiskās literatūras studijas un balstkonspektu veidošana, gatavošanās semināram, referāta izstrāde par kādas lingvistiskās problēmas izpēti, referāta prezentācija.  4. tēma. Atsevišķu valodas līdzekļu lietojums reklāmas tekstos. L2, S4, Pd8  Stilu raksturīgākās iezīmes un funkcionēšanas īpatnības reklāmas valodā. Metaforu lietojums presē, ziņu portālos, TV, radio. Kognitīvā metafora publicistikas valodā. Paronomāze kā stilistisks paņēmiens publicistikā. Valodas konstrukcijas plašsaziņas līdzekļos. Latviešu valodas īpatnības internetā (stilistiski pazeminātā leksika internetā). Frazeoloģismi, sakāmvārdi, ticējumi plašsaziņas līdzekļos. Valodas stilistiskās kļūdas plašsaziņas līdzekļos.  1. starppārbaudījums.  Patstāvīgais darbs: teorētiskās literatūras studijas un balstkonspektu veidošana, gatavošanās semināram, praktisko darbu izpilde.  5. tēma. Mediju valodas saturs un struktūra. L2, S2, Pd8  Valodas līdzekļu stilistiskā un emocionālā ekspresija dažādos mediju veidos. Vārddarināšanas un formveidošanas līdzekļu izvēle, teikuma struktūra plašsaziņas līdzekļos. Funkcionālo stilu lingvistiskās pazīmes: kvalitatīvas pazīmes un kvantitatīvas pazīmes, to korelācija. Stilistiski ekspresīvie valodas līdzekļi un stilistiski neitrāliem valodas līdzekļi, to korelācija dažādos mediju veidos. Stilizējošie un ekspresīvie izteiksmes līdzekļi preses valodā. Funkcionālo stilu mijiedarbība plašsaziņas līdzekļos. Lietišķais stils plašsaziņas līdzekļos.  Patstāvīgais darbs: teorētiskās literatūras studijas un balstkonspektu veidošana, gatavošanās semināram.  6. tēma. Lingvistiskie kontakti un to ietekme uz latviešu valodas līdzekļu kvalitāti. L2, S2, Pd8  Valodu kontaktu ģeogrāfiskie, vēsturiskie, ekonomiskie un sociālie apstākļi. Valodu kontaktu atspoguļojums latviešu valodas sistēmā. Aizguvumu funkcionalitāte latviešu valodā.  Patstāvīgais darbs: teorētiskās literatūras studijas un balstkonspektu veidošana, gatavošanās semināram. | |
| Obligāti izmantojamie informācijas avoti | |
| 1. Beks K. Mediju un komunikācijas zinātne. Rīga, 2021.  2. Liepa D. Latvijas preses valoda. Rīga, 2011.  3. Rozenbergs J. Latviešu valodas stilistika. Rīga, 1995.  4. Valoda: nozīme un forma. Plašsaziņas līdzekļu valoda. Lokmane I. (atb.red.). Rīga, 2009.  5. Valodas ideoloģija un plašsaziņas līdzekļi (televīzija). Rīga, 2015. | |
| Papildus informācijas avoti | |
| 1. Druviete I. Latviešu valodas tēls plašsaziņas līdzekļos un interneta diskusijās. Valodas prakse: vērojumi un ieteikumi Nr.4. Rīga, 2009, 13. –21.lpp  2. Druviete I. Skatījums. Valoda, sabiedrība, politika. Rīga, 2010.  3. Ernstsone V. Par vārdu izvēli un stilu caurspīdīgumu publiskajā saziņā. Valodas prakse: vērojumi un ieteikumi Nr.4. Rīga, 2009, 36.–42.lpp.  4. Kalnača A. [Morfoloģijas stilistika](https://daugavpils.biblioteka.lv/Alise/lv/book.aspx?id=107698&ident=1265225). Rīga, 2011.  5. Nītiņa D. [Ne tikai gramatika](https://daugavpils.biblioteka.lv/Alise/lv/book.aspx?id=284532&ident=1317110). Rīga, 2014.  6. Sīlis J. Lingvistisko kontaktu ietekme uz latviešu valodas leksiku interneta mājaslapās. Valodas prakse: vērojumi un ieteikumi Nr.1. Rīga, 2005, 47.–56.lpp.  7. Valodniecības pamatterminu skaidrojošā vārdnīca. Rīga, 2007.  8. Urbanoviča I. Latviešu valodas īpatnības internetā. Rīga, 2007. <https://www.lu.lv/filol/valoda/ind_3_publ_r_ievads.htm>  9. Urbanoviča I. Stilistiski pazeminātā leksika internetā. Rīga, 2008. <https://satori.lv/article/stilistiski-pazeminata-leksika-interneta>  10. Veinberga S. Komunikācija. Teorija un prakse. Rīga, 2019.  11. Valodas situācija Latvijā: 2016–2020. Sociolingvistisks pētījums. Rīga, 2021. <https://valoda.lv/wp-6>. content/uploads/2021/10/ValodasSituacijaLatvija\_2016%E2%80%932020\_A4\_WEB\_JAUNS.PDF | |
| Periodika un citi informācijas avoti | |
| 1. Linguistica Lettica. (Kopš 1997) Rīga: LU Latviešu valodas institūts.  2. Valoda dažādu kultūru kontekstā. (Kopš 1991) Rakstu krājums. Daugavpils Universitāte: Saule.  3. Valoda: nozīme un forma. (Kopš 2011) Rakstu krājums. Rīga: LU Akadēmiskais apgāds.  4. Valodas prakse: vērojumi un ieteikumi. (Kopš 2009) Populārzinātnisku rakstu krājums. Rīga: Latviešu valodas aģentūra.  5. Vārds un tā pētīšanas aspekti. (Kopš 1997) Liepājas Universitāte. | |
| Piezīmes | |
| Studiju kurss tiek docēts un apgūts latviešu valodā. | |