**DAUGAVPILS UNIVERSITĀTES**

**STUDIJU KURSA APRAKSTS**

|  |  |
| --- | --- |
| Studiju kursa nosaukums | Literārā teksta interpretācija I (latviešu valoda kā otrā valoda) |
| Studiju kursa kods (DUIS) | LitZ2045 |
| Zinātnes nozare | Valodniecība un literatūrzinātne |
| Kursa līmenis | 6. |
| Kredītpunkti | 2 |
| ECTS kredītpunkti | 3 |
| Kopējais kontaktstundu skaits | 32 |
| Lekciju stundu skaits | 16 |
| Semināru stundu skaits | 16 |
| Praktisko darbu stundu skaits |  |
| Laboratorijas darbu stundu skaits |  |
| Studējošā patstāvīgā darba stundu skaits | 48 |
|  | |
| Kursa autors(-i) | |
| Dr. philol. prof. Maija Burima | |
| Kursa docētājs(-i) | |
| Dr. philol. prof. Maija Burima | |
| Priekšzināšanas | |
| Nav. | |
| Studiju kursa anotācija | |
| Kursa mērķis – lasot un analizējot literāros tekstus veidot izpratni par latviešu literatūras procesa specifiku un saikni ar Rietumeiropas kultūrtipu un literāro virzienu kontekstu no latviešu literatūras pirmsākumiem līdz 19.gs.b. – 20. gs. s.  Kursa uzdevumi:  - sniegt zināšanas un veidot izpratni par dažādu literatūras veidu un žanru daudzveidību, formas meklējumiem reālisma, romantisma, jaunromantisma, modernisma kontekstā;  - analizēt nozīmīgāko šī perioda literatūras tematisko spektru;  - veidot izpratni par „atslēgas” konceptiem.  Kursa aprakstā piedāvātie obligātie informācijas avoti studiju procesā izmantojami fragmentāri pēc docētāja norādījuma. | |
| Studiju kursa kalendārais plāns | |
| Lekcijas 16 st., semināri 16 st., patstāvīgais darbs 48 st.  Latviešu literatūra līdz 19. gs. vidum. L 6, S 2  Latviešu literatūra 19. gs. 2. pusē - 20. gs. s. L 10, S 14 | |
| Studiju rezultāti | |
| |  | | --- | | ZINĀŠANAS | | 1. Demonstrē zināšanas par latviešu literatūru no pirmsākumiem līdz 19.–20. gadsimtu mijai.  2. Izprot metodoloģiskās pieejas literatūras vēstures procesu analīzē caur literatūras virzienu un kultūras tipu prizmu.  3. Demonstrē zināšanas par nozīmīgākajiem rakstniekiem un viņu daiļrades īpatnībām. | | PRASMES | | 4. Demonstrē prasmi integrēt literārā teksta interpretācijā zinātnisko literatūru un literatūrkritiku, izmantot dažādu žanru literāro tekstu analīzē sintezētu metožu klāstu  5. Prot pielietot teorētiskās zināšanas par latviešu literatūru no tās sākotnes līdz 19. gs. b. - 20. gs. s. literāro tekstu un literatūras procesa analīzē. | | KOMPETENCE | | 6. Sekmīgi iekļaujas diskusijās, argumentējot savu viedokli.  7. Patstāvīgi padziļina literatūrpētniecisko kompetenci, izzinot aktuālas literatūras un kultūras tendences. | | |
| Studējošo patstāvīgo darbu organizācijas un uzdevumu raksturojums | |
| Patstāvīgais darbs:  Studējošo patstāvīgais darbs: Studējošie uz katru nodarbību ir izlasījuši vismaz 2 daiļliteratūras darbus un vismaz 2 kritikas, recenzijas vai zinātniskos rakstus, kuros sniegta šo darbu interpretācija. Konspektīvi pēc docētājas ieteiktā plāna atzīmētas katrā literārajā darbā pieteiktās tēmas, motīvi, personāži, telplaiks, žanra un naratīva specifika. Par izlasīto darbu un paveikto interpretāciju uz katru nodarbību sagatavota 10 minūšu mutiska prezentācija.  Daiļdarbu lasīšana un analīze – 24 st.,  zinātniskās literatūras studijas – 12 st.,  prezentāciju sagatavošana – 12 st. | |
| Prasības kredītpunktu iegūšanai | |
| Studējošie padziļināti studē nodarbībām piedāvāto materiālu, patstāvīgi iepazīstas ar teorētisko papildliteratūru un demonstrē patstāvīgā darba rezultātus seminārnodarbībās, starppārbaudījumos un gala pārbaudījumā.  Studiju kursa vērtējumu veido vidējā svērtā atzīme par starppārbaudījumiem (20%), aktīvu līdzdalību seminārnodarbībās (50%) un noslēguma pārbaudījumu (30%).  Noslēguma pārbaudījumu studenti kārto tikai tad, ja ir nokārtoti visi starppārbaudījumi.  STUDIJU REZULTĀTU VĒRTĒŠANAS KRITĒRIJI  Studiju kursa apguve tā noslēgumā tiek vērtēta 10 ballu skalā saskaņā ar Latvijas Republikas normatīvajiem aktiem un atbilstoši "Nolikumam par studijām Daugavpils Universitātē" (apstiprināts DU Senāta sēdē 17.12.2018., protokols Nr. 15),  vadoties pēc šādiem kritērijiem:iegūto zināšanu apjoms un kvalitāte, iegūtās prasmes un kompetences atbilstoši plānotajiem studiju rezultātiem.  STUDIJU REZULTĀTU VĒRTĒŠANA   |  |  |  |  |  |  |  |  | | --- | --- | --- | --- | --- | --- | --- | --- | | Pārbaudījumu veidi | Studiju rezultāti \* | | | | | | | | 1. | 2. | 3. | 4. | 5. | 6. | 7. | | 1. starppārbaudījums  (prezentācija) | + | + | + | + | + | + |  | | 2. starppārbaudījums  (mikropētījums) | + | + | + | + | + |  | + | | Gala pārbaudījums | + | + | + | + | + |  | + | | |
| Kursa saturs | |
| 1. Pirmie zināmie teksti latviešu valodā. Grunava tēvreize. Reformācija un kontrreformācija Livonijā 16. gadsimtā. Pirmās grāmatas latviešu valodā – leksiskās, morfoloģiskās un sintaktiskās īpatnības. Viļņa – pirmo grāmatu iespiešanas vieta. Bībeles tulkojums. (L 2) 2. Vecā Stendera dzīve un daiļrade. Sēliskais substrāts viņa tekstos. Laicīgās literatūras aizsākumi. „Augstas gudrības grāmatas” saturiskās un lingvistiskās īpatnības. (S 2)  3. Garlība Merķeļa devums latviešu pašapziņa izveidē un latviešu kultūras popularizēšanā. Vācietis, kurš rakstīja vāciski, bet ietekmēja latviešu literātus gadsimtu garumā. G. Merķeļa darbu tulkojumi latviski. Apgaismība un tās idejas Baltijā. (L 2) 4. Neredzīgais Indriķis – pirmais latviešu tautības dzejnieks, kuram iznāca atsevišķs dzejoļu krājums. Neredzīgā Indriķa poētiskās valodas leksiskās, morfoloģiskās un sintaktiskās īpatnības. (L 2) 5. Jura Alunāna lingvistiskā darbība – valodas popularizēšana ar dzejas palīdzību, jaunvārdi, raksti publicistikā. Atdzejošana kā lingvistiska darbība. Vārda ‘dziesmiņa’ etimoloģija un semantiskās metamorfozes. (S 2) 6. Ausekļa un Ata Kronvalda estētiskā, ideoloģiskā un lingvistiskā darbība. Fricis Brīvzemnieks un Krišjānis Valdemārs jaunlatviešu kustības ietvaros. (L 2)  7. Apsīšu Jēkabs un Frīdrihs Mālberģis – dzīves laikā populāri, bet šobrīd aizmirsti literāti. (L 2) 8. Brāļu Kaudzīšu „Mērnieku laiki” kā pārejas laikmetu reprezentējošs teksts. Romāna valodiskā bagātība. Vēstītāja un personāžu idiostili. Romāna tulkojumi citās valodā. (S 2)  1. starppārpaudījums  Gatavo prezentāciju (15 min.) par A. Pumpura eposa aktualizāciju literatūrā vai citos mākslas veidos.  9. A. Pumpura „Lāčplēsis”, tā aktualizācija latviešu literatūrā un citos mākslas veidos. (S 2) 10. R. Blaumanis krustpunktā starp latviešu un Eiropas, veco un jauno literāro tradīciju. (L 2)  11. Psiholoģisma iezīmes, zemnieciskās un rūpnieciskās sabiedrības pretmeti R. Baumaņa prozā un dramaturģijā. (S 2) 12. J. Poruks krustpunktā starp latviešu un Eiropas, veco un jauno literāro tradīciju. (S 2)  2. starppārbaudījums  Izstrādā mikropētījumu pēc docētājas piedāvātās shēmas, analizējot vienu Aspazijas dzejoļu krājumu vai lugu.  13. Aspazija: simbolu valodas un psiholoģisma izmantojums jaunas poētiskās valodas meklējumos. (S 2)  14.19.-20. gadsimtu mijas literatūras sociālie konteksti. Jaunā Strāva. (L 2) 15. Eduards Veidenbaums latviešu modernisma izveides kontekstā. (S 2) 16. Modernisma veidošanās priekšnosacījumi latviešu literatūrā. Būtiskākie ietekmju avoti, nozīmīgākie pārstāvji, spilgtākie literārie darbi. Cittautu literatūras īpatsvars gadsimtu mijas latviešu literatūras procesos. J. Steiks. (L 2) | |
| Obligāti izmantojamie informācijas avoti | |
| 1. Berelis G. Latviešu literatūras vēsture. Rīga: Zvaigzne ABC, 1999.  2. Burima M. Modernisma koncepti 20. gadsimta sākuma latviešu literatūrā. Rīga, LU Literatūras, folkloras un mākslas institūts, 2011.  3. Latviešu literatūras vēsture. 1. sējums. Rīga: Zvaigzne ABC, 1998.  4. Sproģe L., Vāvere V. Latviešu modernisma aizsākumi un krievu literatūras sudraba laikmets. Rīga: Zinātne, 2002.  5. Vecgrāvis V. Mani sveicina zvaigznes… romantiskā pasaules izjūta latviešu dzejā. Rīga: LU Akadēmiskais apgāds, Rēzekne: Latgales druka, 2018. | |
| Papildus informācijas avoti | |
| 1. Burima. Maija. Modernisma manifestācija 20. gadsimta sākuma latviešu literārajā telpā. Humanitāro Zinātņu Vēstnesis Nr. 14, Daugavpils: Daugavpils Universitātes Humanitārā fakultāte, 2008, 87. – 95. lpp. 2. Burima, Maija. Pašidentifikācijas un modernitātes projekcija 19. – 20. gadsimta mijas latviešu literatūrā. Letonica: Humanitāro Zinātņu Žurnāls Nr. 25. Rīga: LU LFMI, 2013, 23. – 59. lpp.  3. Cimdiņa, A. un O. Lāms (sast.), Piebalgas teksts. Brāļu Kaudzīšu romāns "Mērnieku laiki", Rīga, Zinātne, 2011.  4. Kursīte J. Dzejas vārdnīca. Rīga, Zinātne, 2002. 5. Ķikāns V. Eiropas literārie virzieni Latvijā. Rīga: RaKa, 2005.  6. Kuzina, Anna. Blaumanis tuvplānā. Rakstnieka Rūdolfa Blaumaņa dzīves un daiļrades hronoloģija, 1863 – 1908. Rīga: Madris, 2013. 7. Kuzina, Anna. Blaumaņu pavārgrāmata. Rīga: Madris, 2013 Rūdolfs Blaumanis: teksts un konteksts. [Sast. un zinātniskā redaktore I. Kalniņa]. Rīga: Latvijas Universitāte, 2013.  8. Literatūra un kultūra: process, mijiedarbība, problēmas. Zinātnisko rakstu krājums. Daugavpils: Daugavpils Universitātes Akadēmiskais apg. „Saule”, 1995-2021. 9. Volkova, Līvija. Blaumaņa zelts: rakstnieks savā laikā, darbos un cilvēkos. Rīga: Karogs, 2008. | |
| Periodika un citi informācijas avoti | |
| Nacionālā enciklopēdija [www.enciklopedija.lv](http://www.enciklopedija.lv)  Biedrības[„Ascendum](http://www.ascendum.lv/)” izdots kultūras un patstāvīgas domas interneta žurnāls www.satori.lv | |
| Piezīmes | |
|  | |