**DAUGAVPILS UNIVERSITĀTES**

**STUDIJU KURSA APRAKSTS**

|  |  |
| --- | --- |
| Studiju kursa nosaukums | **Antroponīmi kultūras kontekstā** |
| Studiju kursa kods (DUIS) |  |
| Zinātnes nozare | Filoloģija |
| Kursa līmenis | 6 |
| Kredītpunkti | 2 |
| ECTS kredītpunkti | 3 |
| Kopējais kontaktstundu skaits | 32 |
| Lekciju stundu skaits | 16 |
| Semināru stundu skaits | 16 |
| Praktisko darbu stundu skaits | - |
| Laboratorijas darbu stundu skaits | - |
| Studējošā patstāvīgā darba stundu skaits | 48 |
|  | |
| Kursa autors(-i) | |
| Dr. philol. doc. Svetlana Polkovņikova | |
| Kursa docētājs(-i) | |
| Dr. philol. doc. Svetlana Polkovņikova | |
| Priekšzināšanas | |
| Nav | |
| Studiju kursa anotācija | |
| Studiju kursa mērķis: veidot izpratni par latviešu valodas antroponīmu sistēmu, tās vēsturi, sociālajām un nacionālajām īpatnībām.  Kursa uzdevumi:  – paplašināt studentu teorētiskās zināšanas par latviešu valodas antroponīmu sistēmu un funkcionēšanas likumībām,  – pilnveidot izpratni par antroponīmu lietojumu dažādos funkcionālajos stilos,  – saistīt teorētiskās zināšanas ar praksi,  – pilnveidot lingvistiskās analīzes prasmes.  Kursa aprakstā piedāvātie obligātie informācijas avoti studiju procesā izmantojami fragmentāri pēc docetāja norādījuma. | |
| Studiju kursa kalendārais plāns | |
| Studiju kursa struktūra: lekcijas 16 st., semināri 16 st., patstāvīgais darbs 48 st.  1. Antroponīmu vispārīgs raksturojums. L4, S2, Pd8  2. Antroponīmu pētīšanas aspekti un metodes. L2, S4, Pd10  Referāts, referāta prezentācija.  3. Priekšvārdu raksturojums un lingvistiskā analīze. L4, S2, Pd8  4. Uzvārdu raksturojums un lingvistiskā analīze. L2, S2, Pd6  5. Neoficiālie antroponīmi, to lingvistiskā analīze. L2, S4, Pd10  1. starppārbaudījums.  6. Antroponīmu funkcionēšana dažāda veida tekstos. L2, S2, Pd6  *L – lekcija*  *S – seminārs*  *P – praktiskie darbi*  *Pd – patstāvīgais darbs* | |
| Studiju rezultāti | |
| |  | | --- | | ZINĀŠANAS | | 1. Pārzina nozīmīgākos pētījumus par latviešu valodas antroponīmiku.   1. 2. Izprot latviešu valodas antroponīmikas sociālās, nacionālās u. c. īpatnības. 2. 3. Spēj definēt studiju kursā aktualizētos pamatjēdzienus. | | PRASMES | | 4. Analizē un izvērtē savu zināšanu un prasmju kvalitāti, mērķtiecīgi pilnveido tās, izmantojot jaunāko lingvistisko teorētisko un uzziņu literatūru un organizējot patstāvīgo darbu.  5. Prot analizēt latviešu valodas antroponīmus cilmes, struktūras, konotāciju u. tml. ziņā.  6. Prot noteikt latviešu valodas antroponīmu funkcionalitāti. | | KOMPETENCE | | 1. 7. Pastāvīgi pilnveido savu lingvistisko kompetenci, apzinot aktuālas tendences mūsdienu latviešu valodā. 2. 8. Stabili orientējas latviešu valodas antroponīmikā un argumentēti vērtē antroponīmu lietojumu saziņas situācijās. | | |
| Studējošo patstāvīgo darbu organizācijas un uzdevumu raksturojums | |
| Patstāvīgais darbs: teorētiskās literatūras studijas un balstkonspektu veidošana, gatavošanās semināriem, kontroldarbiem un ieskaitei, praktisko darbu izpilde.  Zinātniskās literatūras studijas. Pd10  Ziņojumu sagatavošana seminārnodarbībām. Pd8  Gatavošanās kontroldarbiem un ieskaitei. Pd10  Praktisko darbu izpilde. Pd10  Referāta izstrāde un prezentācijas sagatavošana. Pd10 | |
| Prasības kredītpunktu iegūšanai | |
| Studiju kursa gala vērtējums veidojas, summējot patstāvīgi veiktā darba rezultātus, kuri tiek prezentēti un apspriesti nodarbībās, kā arī sekmīgi nokārtots eksāmens:  – regulāru nodarbību apmeklējumu un aktīvu darbu semināros (pozitīvs vērtējums par semināra jautājumiem) – 20%;  – patstāvīgo darbu izpilde un starppārbaudījumu rezultāti – 60%;  – noslēguma pārbaudījums: diferencētā ieskaite – 20%.  STARPPĀRBAUDĪJUMI   1. 1. starppārbaudījums. antroponīmu lingvistiskā analīze.   2. referāts, referāta prezentācija.  3. patstāvīgie darbi.  NOSLĒGUMA PĀRBAUDĪJUMS  Diferencētā ieskaite  STUDIJU REZULTĀTU VĒRTĒŠANAS KRITĒRIJI  Studiju kursa apguve tā noslēgumā tiek vērtēta 10 ballu skalā saskaņā ar Latvijas Republikas normatīvajiem aktiem un atbilstoši "Nolikumam par studijām Daugavpils Universitātē" (apstiprināts DU Senāta sēdē 17.12.2018., protokols Nr. 15), vadoties pēc šādiem kritērijiem:iegūto zināšanu apjoms un kvalitāte, iegūtās prasmes un kompetences atbilstoši plānotajiem studiju rezultātiem.  STUDIJU REZULTĀTU VĒRTĒŠANA   |  |  |  |  |  |  |  |  |  | | --- | --- | --- | --- | --- | --- | --- | --- | --- | | Pārbaudījumu veidi | Studiju rezultāti | | | | | | | | | 1. | 2. | 3. | 4. | 5. | 6. | 7. | 8. | | Darbs semināros | + | + | + | + | + | + | + | + | | 1.starppārbaudījums | + | + | + | + | + |  | + | + | | referāts | + | + | + | + | + | + | + | + | | noslēguma pārbaudījums | + | + | + | + | + | + | + | + | | |
| Kursa saturs | |
| 1. tēma. Antroponīmu vispārīgs raksturojums. L4, S2, Pd8  Antroponīmu rašanās, funkcionēšana un darināšana vēsturiskā aspektā. Antroponīmu attīstības tendences dažādos laika posmos. Antroponīmu klasifikācija, antroponīmu veidi. Oficiālie un neoficiālie antroponīmi. Antroponīmu vārddarināšanas un semantikas problēmātika. Antroponīmu semantikas denotatīvais un konotatīvais komponents. Antroponīmu motivācija. Latviešu valodas antroponīmu darināšanas tradīcijas.  Patstāvīgais darbs: teorētiskās literatūras studijas un balstkonspektu veidošana, gatavošanās semināram.  2. tēma. Antroponīmu pētīšanas aspekti un metodes. L2, S4, Pd10  Antroponīmika kā onomastikas nozare. Jaunākās tendences antroponīmu pētīšanā Latvijā un pasaulē. Nozīmīgākie pētījumi latviešu antroponīmikā. Antroponīmu vārdnīcas. Noteikumi par personvārdu rakstību un lietošanu latviešu valodā. Citvalodu personvārdu atveides problemātika. Senie latviešu personvārdi mūsdienās.  Referāts, referāta prezentācija.  Patstāvīgais darbs: teorētiskās literatūras studijas un balstkonspektu veidošana, gatavošanās semināram, referāta izstrāde un prezentācija.  3. tēma. Priekšvārdu raksturojums, to lingvistiskā analīze. L4, S2, Pd8  Priekšvārdu vēsture Latvijā un pasaulē. Priekšvārdu došanas tradīcijas Latvijā un pasaulē. Priekšvārdu rašanās un funkcionēšana mūsdienās. Priekšvārdu izcelsme: latviskas izcelsmes priekšvārdi un citvalodu izcelsmes priekšvārdi. Priekšvārdu motivācija. Dzimtas priekšvārdi, to rašanās un motivācija. Latviešu priekšvārdi dažādos avotos. Populārākie latviešu priekšvārdi. Priekšvārdu nacionālā un vēsturiskā konotācija. K.Siliņa “Latviešu personvārdu vārdnīca”.  Patstāvīgais darbs: teorētiskās literatūras studijas un balstkonspektu veidošana, gatavošanās semināram, praktisko darbu izpilde.  4. tēma. Uzvārdu raksturojums, to lingvistiskā analīze. L2, S2, Pd6  Uzvārdu vēsture Latvijā un pasaulē. Uzvārdu rašanās un funkcionēšana Latvijā un pasaulē. Uzvārdu izcelsme: latviskas izcelsmes uzvārdi un citvalodu izcelsmes uzvārdi. Uzvārdu motivācija. Patronīmi un matronīmi. Dzimtas uzvārdi etimoloģiskajā un darināšanas aspektā. Latviešu uzvārdi dažādos avotos. Populārākie latviešu uzvārdi.  Patstāvīgais darbs: teorētiskās literatūras studijas un balstkonspektu veidošana, gatavošanās semināram.  5. tēma. Neoficiālie antroponīmi, to lingvistiskā analīze. L2, S4, Pd10  Neoficiālie personvārdi, to rašanās un funkcionēšana. Neoficiālo antroponīmu veidi, to raksturojums. Pseidonīmi, segvārdi, hipokoristikas u. c. neoficiālie antroponīmi. Iesaukas, to klasifikācija. Iesauku došanas motīvi. Iesauku semantiskais aspekts (ārējā izskata motivētas iesaukas, rakstura, uzvedības motivētas iesaukas, nodarbošanās motivētas iesaukas u. c.), iesauku darināšana, iesauku cilme. Neoficiālie personvārdi ikdienas komunikācijā.  1. starppārbaudījums.  Patstāvīgais darbs: teorētiskās literatūras studijas un balstkonspektu veidošana, gatavošanās semināram, praktisko darbu izpilde.  6. tēma. Antroponīmu funkcionēšana dažāda veida tekstos. L2, S2, Pd6  Antroponīmu pragmatiskā slodze literārā darbā, preses tekstos u.c. Literatūras tēlu vārdi un antroponīmi dažādu autoru darbos. Antroponīmu iekšējā forma un konotācija. Antroponimizācijas piemēri daiļliteratūrā, publicistikā utt. Antroponīmi oriģināltekstā un tulkojumā. Antroponīmu atveides problemātika tulkojumā. Antroponīmi un starpkultūru komunikācija.  Patstāvīgais darbs: teorētiskās literatūras studijas un balstkonspektu veidošana, gatavošanās semināram. | |
| Obligāti izmantojamie informācijas avoti | |
| 1. Balodis P. Ne tikai Bērziņš, Kalniņš, Ozoliņš... Latviešu personvārdu etimoloģiskās semantikas teorētiskais modelis un tā realizācija. Rīga, 2018.  2. Bušs O. Mozaīka: onīmu un apelatīvu cilme, nozīme, lietojums. Darbu izlase. Rīga, 2019.  3. Bušs O. Personvārdi, vietvārdi un citi vārdi: izpētes pakāpieni. Rīga, 2003.  4. Mežs I. Latviešu uzvārdi arhīvu materiālos. Rīga, 2017.  5. Siliņš K. Latviešu personvārdu vārdnīca. Rīga, 1990. | |
| Papildus informācijas avoti | |
| 1. Balodis P. Uzvārdi ar fizioģeogrāfiskas (paaugstināta reljefa) semantikas etimonu. Baltistica ,VIII. 2013. 19.‒31. lpp. <http://www.baltistica.lt/index.php/baltistica/article/download/2107/2013>  2. Baltiņš M., Druviete I. Ceļavējš cilvēku ciltij. Valoda sabiedrībā. Rīga, 2017,  3. Butkus A. Lietuvių pravardes. Kaunas, 1995.  4. Ernstsone V., Tidriķe L. Jauniešu valoda. Rīga, 2006.  5. Latkovski L. Latgaļu uzvōrdi, palames un dzymtas I, II Latgaļu izdevnīceiba, 1968, 1971.  6. Latviešu uzvārdi arhīvu materiālos / Ilmārs Mežs, Anna Stafecka, Renāte Siliņa-Piņķe, Otīlija Kovaļevska. 1. d. Kurzeme, Zemgale, Sēlija. Rīga, 2019.  7. Latviešu uzvārdi arhīvu materiālos / Ilmārs Mežs, Anna Stafecka, Renāte Siliņa-Piņķe, Otīlija Kovaļevska. 2. d. Kurzeme, Zemgale, Sēlija. Rīga, 2019.  8. Personvārdu datu bāze [tiešsaiste]. PMLP. <http://www.pmlp.gov.lv/lv/sakums/statistika/personvardu-datu-baze/>  9. Stafecka A. Latgaliešu uzvārdi: lingvistisks ieskats. Latviešu uzvārdi arhīvu materiālos: Latgale. Rīga, 2017.  10. Zuģicka I. Riebiņu novada iesauku semantika. Humanitāro Zinātņu Vēstnesis Nr. 9. Daugavpils, 2006, 52. –63. lpp. | |
| Periodika un citi informācijas avoti | |
| 1. Linguistica Lettica. (Kopš 1997) Rīga: LU Latviešu valodas institūts.  2. Valoda dažādu kultūru kontekstā. (Kopš 1991) Rakstu krājums. Daugavpils Universitāte: Saule.  3. Valoda: nozīme un forma. (Kopš 2011) Rakstu krājums. Rīga: LU Akadēmiskais apgāds.  4. Valodas prakse: vērojumi un ieteikumi. (Kopš 2009) Populārzinātnisku rakstu krājums. Rīga: Latviešu valodas aģentūra.  5. Vārds un tā pētīšanas aspekti. (Kopš 1997) Liepājas Universitāte. | |
| Piezīmes | |
| Studiju kurss tiek docēts un apgūts latviešu valodā. | |